TroktikoBlog - ειδήσεις τώρα: 13 πράγματα για τα Αντηλιακά που σίγουρα θα σας... εκπλήξουν!\n13 πράγματα για τα Αντηλιακά που σίγουρα θα σας... εκπλήξουν!\nΟι υπεριώδεις ακτινοβολίες UVA και UVB...χωρίς την κατάλληλη αντηλιακή προστασία, μπορούν κάλλιστα να επηρεάσουν αρνητικά το ανθρώπινο σώμα. Μήπως όμως τα αντηλιακά δε μας προστατεύουν όσο θα έπρεπε;....\nΗ υπεριώδης ακτινοβολία UVΑ προκαλεί πρόωρη γήρανση του δέρματος, επηρεάζει το ανθρώπινο ανοσοποιητικό σύστημα και αποτελεί σημαντικό παράγοντα για τον καρκίνο του δέρματος.\nΗ ακτινοβολία UVB, από την άλλη, προκαλεί τα γνωστά ηλιακά εγκαύματα. Μπορούν τελικά τα αντηλιακά να μας προστατεύσουν;\nΑναρτήθηκε από Troktikoblog gr στις 5/30/2013 10:00:00 π.μ.


Φεύγω, έφυγα…εξαφανίστηκα!!! | e-kafeneio.gr\nΌτι γίνεται εξακολουθεί να γίνεται.\nΌλα κάνουν τον ίδιο επαναλαμβανόμενο κύκλο, όπως και οι εκπαιδευτικοί μας που ακούραστα κάθε φορά μας έλεγαν ότι η ιστορία επαναλαμβάνεται αλλά εμείς ποτέ δε δίναμε σημασία παρά μόνο περιμέναμε απεγνωσμένα το διάλλειμα. Τελικά όλα είναι μαθήματα ζωής και δεν υπάρχει λάθος timing ή σωστό γιατί όλα γίνονται την στιγμή που πρέπει για κάποιον λόγο. Τον λόγο τον ανακαλύπτεις αργότερα και έτσι έχεις πάρει το μάθημα σου και έτσι έχεις καταλάβει, έχεις εκτιμήσει, έχεις απογοητευτεί, έχεις συνηδειτοποιησει … αλλά το σπουδαιότερο απ’όλα είναι ότι έχεις γίνει πιο σοφός γιατί ωριμάζεις.\nΣαν ώριμος άνθρωπος πλέον και με διάφορες εμπειρίες στο ενεργητικό σου, αυτό που λέγεται ζωή, γεμάτη με διάφορες στιγμές, δεν θα ανταποκριθείς στην απρόσμενη παρουσία ενός ανθρώπου που εμφανίστηκε ξαφνικά μπροστά σου από το πολύ μακρινό παρελθόν. Ένας άνθρωπος που έπαιξε καταλυτικό ρόλο στην διαμόρφωση της προσωπικότητας σου, ένας άνθρωπος που για χάρη του δόθηκες ψυχή και σώμα και μετά από αμέτρητα χρόνια παρουσιάζεται μπροστά σου και σου καταρρίπτει όλα τα πιστεύω και θέλει μια ευκαιρία. Η δεδομένη στιγμή θα σε πλημμυρίσει χαρά, που τον βλέπεις, τον ακούς, σου μιλάει, μοιράζεται τις στιγμές που έζησε χωρίς εσένα και μέσα σου εσύ προσπαθείς να διαχειριστείς με μεγάλη ψυχραιμία τον ερχομό του. Με μεγάλη επιφύλαξη τον δέχεσαι, αλλά δεν τον έχεις εντάξει στην καθημερινότητα σου, απλά τον δέχεσαι, δέχεσαι με καλοσύνη όλα αυτά που σου προσκομίζει και εσύ ακούς. Τότε ξεκινάει ο προβληματισμός, θέλεις και συνάμα δεν θέλεις, νιώθεις μελαγχολία, ανεξήγητη γιατί ο άνθρωπος δείχνει να έχει μετανιώσει και σου το δείχνει με πράξεις, προσπαθεί να σε διεκδικήσει, να επανορθώσει, να σου προσφέρει αυτό που δεν σου πρόσφερε τότε. Μα o προβληματισμός ολοένα μεγαλώνει και αναρωτιέσαι αν πραγματικά θέλεις να το επιχειρήσεις αυτή την ευκαιρία ή απλά να συνεχίσεις την ζωή σου. Δύσκολη επιλογή, γιατί οι αναμνήσεις έρχονται στην επιφάνεια, εσύ θυμάσαι δυσάρεστες στιγμές και αυτός ευχάριστες, μα περάσανε χρόνια, ο συγκεκριμένος άνθρωπος έχει κάνει την διαδρομή του, έχει πλέον καταλάβει και έχει κάνει τον απολογισμό του και επιλέγει εσένα. Αποδεκτό, και αμετάκλητα σεβαστό, αλλά, υπάρχει ένα μεγάλο αλλά που δεν σε αφήνει να προχωρήσεις μαζί του και θέλεις να το κλείσεις αυτό το κεφάλαιο που από μόνο του άνοιξε πάλι.\nΚάνεις τον δικό σου απολογισμό, και σε ένα καφέ απλά και όμορφα του εκφράζεις με ειλικρίνεια πως για σένα έχει πεθάνει, και μαζί με αυτό και τα συναισθήματα σου. Δε γίνεται φίλε μου, μετά από δεκαετία και βάλε, να έρχεσαι και να ζητάς αυτά που κάποτε είχες την ευκαιρία σου, τις αμέτρητες ευκαιρίες σου, όσο υπήρχε εξέλιξη μεταξύ σας, να θες να το συνεχίσεις από εκεί που το άφησες με νέες βάσεις. Ξεχνάς, πως όλο αυτό το διάστημα, δεν έμεινες σαν την Πηνελόπη να υφαίνεις το νήμα και να αναμένεις την άφιξη του. Έκανες την δική σου διαδρομή, μεταλλάχθηκες, τα συναισθήματα σου πήρανε άλλη μορφή και νέοι άνθρωποι έγιναν το περιβάλλον σου, έγιναν η ίδια σου η ζωή. Και ναι, εδώ μετράς την απουσία του, σε όλες αυτές τις στιγμές που πέρασαν και δεν ήταν εκεί μαζί σου, στην χαρά, στην λύπη, στα εύκολα και στα δύσκολα σου. Εκεί, κλείνεις το κεφάλαιο σου και φεύγεις, φεύγεις με αξιοπρέπεια και πλέον έχεις πάρει την απόφαση σου, ότι δε μπορείς να εντάξεις αυτό τον άνθρωπο στην ζωή σου. Εξαφανίζεσαι και απομακρύνεσαι από οτιδήποτε σου προκαλεί πόνο θλίψη, στεναχώρια γιατί η ζωή είναι πολύ μικρή για να θυμάσαι βάσανα και δυσάρεστες στιγμές..\nΠροηγούμενο άρθροChoker: το απόλυτο αξεσουάρ για φέτος\nΕπόμενο άρθροΗ συνεδρίαση του Δημ. Συμβουλίου της 5ης Απριλίου 2017


Αρκούδες και… κτήνη | Περιοδικον Ποικιλης Υλης\n– Έχουν ληφθεί μέτρα για την προστασία της αρκούδας και του λύκου στους μεγάλους αυτοκινητόδρομους;\n«Οι πληθυσμοί τους στην Ελλάδα αποτελούν τα νοτιότερα τμήματα εξάπλωσής του στην Ευρώπη. Ο πληθυσμός της αρκούδας τα τελευταία χρόνια έχει βελτιωθεί. Είναι ενδεικτική η επανεμφάνιση του είδους σε περιοχές όπου απουσίαζε εδώ και έναν αιώνα, όπως στη ζώνη Βερμίου – Πιερίων – Ολύμπου και σε ορεινές περιοχές της Στερεάς Ελλάδας μέχρι και την Οίτη. Ο Αρκτούρος από το 2005 έχει ξεκινήσει την πιλοτική οργάνωση ενός Εθνικού Μητρώου για την Αρκούδα (με τη χρήση της γενετικής ανάλυσης) σε συγκεκριμένες περιοχές, με έμφαση τη Δυτική Μακεδονία. Φέτος ολοκληρώνεται η πρώτη γενετική καταγραφή της αρκούδας στην Ελλάδα με την υποστήριξη του ΥΠΕΚΑ. Ηδη έχουν αναγνωρισθεί και ταυτοποιηθεί γενετικά περίπου 300 αρκούδες. Για τον λύκο, είναι δύσκολο να εφαρμοστεί κάτι παρόμοιο, λόγω της διαφορετικής και ιδιαίτερης βιολογίας του είδους. Σε εθνικό επίπεδο έχουμε κάνει μία καταγραφή σύμφωνα με την οποία εκτιμούμε ότι ο ελάχιστος πληθυσμός του είναι 500 με 700 ζώα. Σήμερα η κατάσταση φαίνεται να είναι σταθερή με μικρές αυξομειώσεις και περιστασιακές εμφανίσεις σε νέες περιοχές κυρίως στη Στερεά Ελλάδα». [Τράτσα Μάχη, Βήμα]


Νεκρός εντοπίστηκε, λίγο πριν τις 5 σήμερα Σάββατο σε περιοχή δίπλα από το εκκλησάκι της Αγ. Τριάδος, στο Βελβεντό, ένας άντρας ηλικίας 65 χρονών (κάτοικος Βελβεντού).\nΟ άτυχος άνδρας, απ ‘ότι φαίνεται κατά το περίπατο του, άγνωστό πως, έπεσε και χτύπησε θανάσιμα. Τη σόρο του, σύμφωνα με το Kozan.gr, παρέλαβε ασθενοφόρο του ΕΚΑΒ το οποίο και τη μετέφερε στο Μαμάτσειο νοσοκομείο Κοζάνης.\nΑίσιο τέλος στην εξαφάνιση ανηλίκου από την Αγία Παρασκευή\nΑίσιο τέλος είχε η περιπέτεια ενός ανηλίκου στην Αγία Παρασκευή.…\nΈνα τουρκικό ελικόπτερο πέταξε σήμερα πάνω από το Αιγαίο. Συγκεκριμένα,…


amethystos: Αποχώρησε ο Παπούλιας από την παρέλαση. -Κύριε Παπούλια από την προεδρία να παραιτηθείτε\nΑποχώρησε ο Παπούλιας από την παρέλαση. -Κύριε Παπούλια από την προεδρία να παραιτηθείτε\nΠριν αγανακτήσετε λοιπόν με τις αντιδράσεις του κόσμου σκεφτείτε τι κάνατε εσείς γι’ αυτό το λαό που κάθε μέρα του φορτώνετε και καινούργια βάρη. Η ΠΑΡΑΙΤΗΣΗ σας είναι η μόνη αντρίκια λύση,όλα τ’ άλλα είναι λόγια του αέρα!\nΣχόλιο: Πώς να παραιτηθεί ο άνθρωπος. Και τα 365 χιλιάρικα το χρόνο; Εύκολα τα εγκαταλείπεις; Πρέπει να ξέρουμε ότι του ζητάμε πολύ δύσκολα πράγματα. Τον σταυρώνουμε!!!\nΔεν είσαι καλά πληροφορημένος και θα σου κάνω πάλι τον έξυπνο και θα σου ανέβει η πίεση. Ένα εκατομμύριο ευρώ παίρνει ο κύριος Παπούλιας το χρόνο, απλώς για να καμαρώνουμε την ομορφιά του. Κάποια βασίλισσα της Δανίας, παίρνει 800.000 ευρώ το χρόνο. Ο κύριος Παπούλιας με τέτοια κρίση παίρνει πολύ περισσότερα, από τη Βασίλισσα και ίσως οι Γλύξμπουργκ να μας στοίχιζαν λιγότερο από ό,τι μας στοιχίζουν οι κατά καιρούς πρόεδροι Δημοκρατίας, για να παριστάνουν απλώς τους ωραίους, όπως και ο Σαρτζετάκης μας.\nΟλοι σώζουν την πατρίδα με το ΤΕΡΑΣΤΙΟ αζημίωτο,στις ημέρες μας.Μπράβο σε όλους όσους μας σώζουν."Συγχαίρομεν εαυτούς και αλλήλους" που είπε, μάλλον αφηρημένα και ο...Μπαρτ στην Παπαρίζου, λίγο μετά τη νίκη της στη Γιουροβίζιον(της είχε ευλογήσει και το φανελάκι ο Παναγιώτατος, το έδειξαν οι ειδήσεις, θυμάσαι;)\n28/10/11 2:16 μ.μ.\nΈρχεται νομοσχέδιο για τους στάβλους - Τι προβλέπει - Τι προβλέπει για την αδειοδότηση σταβλικών και κτηνοτροφικών εγκαταστάσεων


Κορωνοϊός - ΗΠΑ: Πάνω από 110 μαθητές στην πολιτεία του Μισισιπή τέθηκαν σε καραντίνα - CNN.gr\nΚορωνοϊός - ΗΠΑ: Πάνω από 110 μαθητές στην πολιτεία του Μισισιπή τέθηκαν σε καραντίνα\nΑνανεώθηκε: Πέμπτη, 06 Αυγούστου 2020 11:24\nΦωτογραφία αρχείου AP Photo/LM Otero\nΠάνω από 110 μαθητές στάλθηκαν στα σπίτια τους και συστήθηκε στους ίδιους και στους γονείς τους να τεθούν σε καραντίνα για 14 ημέρες, καθώς έξι παιδιά κι ένα μέλος του προσωπικού στο σχολείο τους διαγνώστηκε ότι έχουν προσβληθεί από τον κορωνοϊό, μετέδωσαν την Τετάρτη αμερικανικά ΜΜΕ.\nΟ Τέιλορ Κουμπς, εκπρόσωπος της διεύθυνσης εκπαίδευσης της περιφέρειας Κόρινθ, εξήγησε στο CNNi πως 116 μαθητές είχαν «στενές επαφές» με ένα από τα κρούσματα και συστήθηκε να τεθούν σε καραντίνα.\nΣε επιστολή της η διεύθυνση τόνιζε πως το σχολείο έκανε ιχνηλάτηση επαφών και συνέστησε σε όποιον είχε έρθει σε στενή επαφή με τους ανθρώπους που επιβεβαιώθηκε ότι μολύνθηκαν από τον SARS-CoV-2 να παραμείνει σε απομόνωση για 14 ημέρες.\nΤο προσωπικό και οι μαθητές υποβάλλονται καθημερινά κατά την προσέλευσή τους στο κτίριο του σχολείου σε θερμομέτρηση, ενώ το διδακτικό και το υπόλοιπο προσωπικό καλείται να ενημερώνει αν παρουσίασε συμπτώματα μόλυνσης τις προηγούμενες ημέρες, σύμφωνα με το CNNi.\nΚΟΣΜΟΣ\t· ΗΠΑ\t· ΚΟΡΩΝΟΪΟΣ\t· ΚΑΡΑΝΤΙΝΑ\t· ΜΑΘΗΤΕΣ\t· ΚΡΟΥΣΜΑΤΑ\t· ΙΧΝΗΛΑΤΗΣΗ\t· ΣΧΟΛΕΙΟ\t· ΘΕΡΜΟΜΕΤΡΗΣΗ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ


Το πρόγραμμα του Μητροπολίτη - Από 21-12-2019 έως 7-1-2020 - Εφημερίδα ΛΑΟΣ Βέροια Ημαθίας\nΤο πρόγραμμα του Μητροπολίτη - Από 21-12-2019 έως 7-1-2020\nΤΟΠΙΚΑ: Μ.Α.μ.Α: Γνωρίζουμε την πόλη μας περπατώντας (Εικόνες)\nΤΟΠΙΚΑ: Κορωνοϊός: Τα νέα κρούσματα της Παρασκευής (24/9/2021) στην Ημαθία\nΤΟΠΙΚΑ: Με ιδιαίτερη επιτυχία πραγματοποιήθηκε το υβριδικό Webinar της ΕΣΕΕ για την Ημέρα του Ελληνικού Εμπορίου\nΤΟΠΙΚΑ: Ολοκληρώθηκε η Ευρωπαϊκή Εβδομάδα Κινητικότητας στον Δήμο Βέροιας\n23 Δεκ 2019 09:15\nΤο Σάββατο 21 Δεκεμβρίου στις 11:30 π.μ. στο Μητροπολιτικό Κέντρο Πολιτισμού «ΠΑΝΤΑΝΑΣΣΑ» στη Νάουσα θα παραστεί και θα χαιρετίσει την 1ηΧριστουγεννιάτικη εκδήλωση του Γραφείου Νεότητος. Στην εκδήλωση θα παρουσιαστεί η θεατρική παράσταση «Η ιστορία του Χριστουγεννιάτικου Δένδρου».\nΤην Κυριακή 22 Δεκεμβρίου το πρωί θα ιερουργήσει στον Ιερό Ναό Αγίας Παρασκευής Βεροίας επί τη εορτή της Αγίας Αναστασίας της Φαρμακολυτρίας.\nΤην Κυριακή 22 Δεκεμβρίου στις 5:00 μ.μ. στη Στέγη Γραμμάτων και Τεχνών Βεροίας θα παραστεί και θα χαιρετίσει την 2ηΧριστουγεννιάτικη εκδήλωση του Γραφείου Νεότητος, όπου θα παρουσιαστεί παιδική θεατρική Χριστουγεννιάτικη παράσταση.\nΤην Τρίτη 24 Δεκεμβρίου το πρωί θα δεχθεί τα Χριστουγεννιάτικα κάλαντα στο Μητροπολιτικό Μέγαρο Βεροίας.\nΤην Τρίτη 24 Δεκεμβρίου στις 6:00 μ.μ. θα χοροστατήσει στον Μέγα Πανηγυρικό Εσπερινό των Χριστουγέννων στον Ιερό Ναό Αγίου Αντωνίου Πολιούχου Βεροίας, όπου θα ομιλήσει ο Αρχιμ. Ευσέβιος Τέλειος.\nΤην Τετάρτη 25 Δεκεμβρίου στις 5:00 π.μ. θα ιερουργήσει στον Ιερό Μητροπολιτικό Ναό Αγίων Αποστόλων Πέτρου και Παύλου Βεροίας επί τη εορτή της γεννήσεως του Κυρίου ημών Ιησού Χριστού.\nΤην Πέμπτη 26 Δεκεμβρίου το πρωί θα ιερουργήσει στον Ιερό Ναό Κοιμήσεως της Θεοτόκου Ναούσης.\nΤην Παρασκευή 27 Δεκεμβρίου το πρωί θα ιερουργήσει στον Ιερό Ναό της Αγίας Ειρήνης στην πόλη της Καβάλας.\nΤην Παρασκευή 27 Δεκεμβρίου στις 6:00 μ.μ. στον Ιερό Μητροπολιτικό Ναό Κοιμήσεως Θεοτόκου Αλεξανδρείας θα χοροστατήσει στον Εσπερινό και εν συνεχεία θα βραβεύσει φοιτητές και μαθητές που αρίστευσαν.\nΤο Σάββατο 28 Δεκεμβρίου το πρωί θα ιερουργήσει στην Νέα Νικομήδεια επί τη εορτή των εν Νικομηδεία Δισμυρίων Μαρτύρων.\nΤο Σάββατο 28 Δεκεμβρίου στις 5:00 μ.μ. στο Πνευματικό Κέντρο της Ιεράς Μητροπόλεως μας στη Βέροια (Βενιζέλου 29, 1ος όροφος πάνω από το Βιβλιοπωλείο «Παύλειος Λόγος»)\nθα παραστεί στην εκδήλωση του Ομίλου Προστασίας Απόρου Παιδιού Βεροίας.\nΤην Κυριακή 29 Δεκεμβρίου το πρωί στον Ιερό Μητροπολιτικό Ναό Αγίων Αποστόλων Πέτρου και Παύλου Βεροίας θα τελέσει την Θεία Λειτουργία του Αγίου Ιακώβου του Αδελφοθέου.\nΤην Κυριακή 29 Δεκεμβρίου στις 6:00 μ.μ. στον Χώρο Τεχνών του Δήμου Βεροίας θα παραστεί στη λήξη των εκδηλώσεων του Αργυρού Ιωβηλαίου των 25ων Παυλείων. Στο τέλος θα κόψει τη βασιλόπιτα για όλους τους συνεργάτες και τα στελέχη του ποιμαντικού και φιλανθρωπικού έργου της Ιεράς Μητροπόλεώς μας, θα κάνει τον απολογισμό του έτους 2019 και θα επιδώσει τα διοριστήρια στους νέους επιτρόπους.\nΤην Δευτέρα 30 Δεκεμβρίου στις 6:00 μ.μ. στον Ιερό Μητροπολιτικό Ναό Κοιμήσεως Θεοτόκου Αλεξανδρείας θα τελέσει Εσπερινή Θεία Λειτουργία προς τιμήν της Αγίας ενδόξου μάρτυρος Ανυσίας. Στο τέλος ο Σεβασμιώτατος θα κόψει τη βασιλόπιτα για όλους τους Ιερόπαιδες και τους Αναγνώστες της Ιεράς Μητροπόλεώς μας.\nΤην Τρίτη 31 Δεκεμβρίου το πρωί θα δεχθεί τα κάλαντα της Πρωτοχρονιάς στο Μητροπολιτικό Μέγαρο.\nΤην Τρίτη 31 Δεκεμβρίου στις 6:00 μ.μ. θα χοροστατήσει στον Εσπερινό επί τη εορτή του Μεγάλου Βασιλείου και θα κόψει την βασιλόπιτα στον Ιερό Ναό Αγίων Νεομαρτύρων Χαλάστρας.\nΤην Τρίτη 31 Δεκεμβρίου στις 11:30 μ.μ. θα χοροστατήσει στον Εσπερινό επί τη αλλαγή του έτους και θα κόψει τη βασιλόπιτα στον Ιερό Ναό Αγίου Αντωνίου Πολιούχου Βεροίας.\nΤην Τετάρτη 1 Ιανουαρίου το πρωί θα ιερουργήσει στον Ιερό Ναό Αγίου Αντωνίου Πολιούχου Βεροίας και θα τελέσει Δοξολογία για το νέο έτος. Στη συνέχεια θα επισκεφθεί τους ασθενείς στο Γενικό Νοσοκομείο Βεροίας.\nΤην Πέμπτη 2 Ιανουαρίου το πρωί θα ιερουργήσει στον Ιερό Ναό Αγίου Σεραφείμ του Σάρωφ στο χιονοδρομικό κέντρο Σελίου και θα τελέσει μνημόσυνο για τους χιονοδρόμους.\nΤην Πέμπτη 2 Ιανουαρίου στις 5:00 μ.μ. θα παραστεί στη Σύναξη Μοναχών και Μοναζουσών της Ιεράς Μητροπόλεώς μας στην Ιερά Μονή Παναγίας Δοβρά Βεροίας, όπου θα ομιλήσει ο Πανοσιολογιώτατος Καθηγούμενος της Ιεράς Μονής Σίμωνος Πέτρας Αγίου Όρους Αρχιμ. Ελισσαίος.\nΤο Σάββατο 4 Ιανουαρίου το πρωί θα ιερουργήσει στον Ιερό Ναό Γεννήσεως της Θεοτόκου Μαλγάρων επί τη εορτή του Οσίου Νικηφόρου του Λεπρού. Θα τεθεί σε προσκύνηση τεμάχιο Ιερού Λειψάνου του Οσίου.\nΤο Σάββατο 4 Ιανουαρίου στη 1 το μεσημέρι θα παραστεί στο εόρτιο γεύμα για όλους τους κληρικούς της Ιεράς Μητροπόλεως μας στην Ιερά Μονή Παναγίας Δοβρά Βεροίας.\nΤο Σάββατο 4 Ιανουαρίου στις 6:00 μ.μ. στο Μητροπολιτικό Κέντρο Πολιτισμού «ΠΑΝΤΑΝΑΣΣΑ» στη Νάουσαθα παραστεί και θα χαιρετίσει την Σύναξη Κατηχητών και Κυκλαρχών και θακόψει την βασιλόπιτα για όλους τους Κατηχητές και τους Κυκλάρχες.\nΤην Κυριακή 5 Ιανουαρίου το πρωί θα ιερουργήσει στον Ιερό Ναό Αγίου Γεωργίου Βεροίας και θα τελέσει τον Μέγα Αγιασμό.\nΤην Κυριακή 5 Ιανουαρίου στις 6:00 μ.μ. θα χοροστατήσει στον Μέγα Πανηγυρικό Εσπερινό των Θεοφανείων στον Ιερό Ναό Αγίων Αναργύρων Βεροίας, όπου θα ομιλήσει ο Αρχιμ. Θεολόγος Αμπόνης.


22 Μαΐου 2022, 07:50:57 ΠΜ\n► Εντολή ΕΠΙΛΕΞΕ\n► Αν σε Επίλεξε\nΞεκίνησε από MichaelP, 27 Νοε 2008, 03:32:52 ΠΜ\n27 Νοε 2008, 03:32:52 ΠΜ Τελευταία τροποποίηση: 29 Νοε 2008, 08:07:36 ΜΜ από Τσιωτάκης Παναγιώτης\nΑναφέρομαι ξανά στην Επίλεξε, αν και έχουν γίνει αρκετές συζητήσεις γι'αυτή τα περασμένα χρόνια...\nΈψαξα αλλά δεν βρήκα πουθενά στο forum την περίπτωση μετατροπής της Αν σε Επίλεξε.\nΠαρακαλώ τα φώτα σας:\nΑν Χ>0 ΚΑΙ Χ<10 τοτε\nαλλιώς_αν Χ>=10 ΚΑΙ Χ<=20 τότε\nΠοιός θα ήταν ο κώδικας στην Επίλεξε;\n27 Νοε 2008, 05:39:10 ΠΜ\nΤο βρήκα...Αργήσατε (καλά κοιμόσταστε στις 05:32 το πρωί; )\nΑγαπητοί, παρακαλώ επιβεβαιώστε την ορθότητα του παραπάνω κώδικα.\n27 Νοε 2008, 08:18:49 ΠΜ\nΜε μία επίλεξε:\nΠΕΡΙΠΤΩΣΗ < 0, > 20\nΓΡΑΨΕ 'Εκτός κλίμακας'\nΠΕΡΙΠΤΩΣΗ < 10\nΓΡΑΨΕ 'Κάτω από τη βάση'\n27 Νοε 2008, 08:50:22 ΠΜ\nMichaelP : Σωστό, να δούμε αν δουλεύει στον Διερμηνευτή.\nalkisg : Δεν το 'χω δει πουθενά. ( >0 , <10) ;;;;;\n27 Νοε 2008, 09:07:13 ΠΜ\nΜε βάση το βιβλίο (σελ.37) πρέπει να ισχύει :\nΠερίπτωση απο 1 έως 9\nΠερίπτωση από 10 έως 20\n27 Νοε 2008, 10:22:54 ΠΜ\nΠαράθεση από: andreas_p στις 27 Νοε 2008, 08:50:22 ΠΜ\nΓια το >0 υπάρχει παράδειγμα στο βιβλίο.\nΓια το 1, 2, 3, 4 επίσης υπάρχει παράδειγμα στο βιβλίο (δηλαδή το , διαχωρίζει περιπτώσεις, παίζοντας ουσιαστικά το ρόλο μιας Ή).\nΑυτό που έγραψα είναι απλά ο συνδυασμός των δύο παραπάνω...\nΥπάρχουν παραπομπές στις σχετικές σελίδες του βιβλίου στη βοήθεια του Διερμηνευτή: https://alkisg.mysch.gr/ΓΛΩΣΣΑ/ΕΠΙΛΕΞΕ\nΠαράθεση από: Laertis στις 27 Νοε 2008, 09:07:13 ΠΜ\nΓι' αυτό δυστυχώς δεν έχω δει παράδειγμα!!! Μακάρι να υπήρχε, θα διευκόλυνε τα πράγματα.\nΕίχαμε κάνει παλιότερα πολύ εξονυχιστική συζήτηση εδώ: https://alkisg.mysch.gr/steki/index.php?topic=1384.msg9800#msg9800\n27 Νοε 2008, 10:44:24 ΠΜ\nΕίναι ένα θέμα που το έχουμε συζητήση πολύ. Απλά και εγώ γράφω αυτο που βγάζω νοήμα από το σχολικό βιβλίο:\nπερίπτωση >0 και <10\nπείπτωση >=10 και <=20\n27 Νοε 2008, 11:24:03 ΠΜ\nΕγώ πάλι πιστεύω οτι δε γίνεται\n27 Νοε 2008, 12:00:09 ΜΜ\nΜόνο μετά από σχετικό έγγραφο του Π.Ι. (για τήρηση ενιαίας στάσης) μπορούμε να το δεχτούμε.\nΑν θυμάστε όπως έγινε με τα div, mod και αρνητικούς.\n27 Νοε 2008, 12:39:39 ΜΜ\nΕπιτέλους μετά από τόσα χρόνια ας μας στείλουν ένα έγγραφο 2-3 σελίδων στο οποίο να ξεκαθαρίζουν όλες τις ασάφειες αυτού του τύπου γιατί μέχρι να το κάνουν αποδεικνυόμαστε γραφικοί μπροστά στα παιδιά τα οποία πάνε να δώσουν πανελλήνιες και δεν είναι συνηθισμένα σε ασάφειες αυτού του τύπου σε κανένα άλλο μάθημα...\nΤΙ ΑΛΛΟ ΠΡΕΠΕΙ ΝΑ ΚΑΝΟΥΜΕ ΓΙΑ ΝΑ ΚΑΝΟΥΝ ΤΟ ΑΥΤΟΝΟΗΤΟ?\nΓια πόσο ακόμα πρέπει να ψάχνουμε μεταξύ μας?\nΠάλι καλά που υπάρχει και το στέκι για να έχουμε σχετικά ενιαία αντιμετώπιση..\n27 Νοε 2008, 02:23:32 ΜΜ\nΩχ... Όχι πάλι αυτή η κουβέντα...!!!\nΕίναι αλήθεια πως ορισμένα (ίσως αρκετά) σημεία από το διδακτικό πακέτο δεν είναι σαφώς ορισμένα και ως εκ τούτου αμφισβητήσιμα. Αν, συζητώντας τα, μπορούμε να καταλήξουμε σε κάποιο γενικώς αποδεκτό συμπέρασμα, τότε έχει καλώς. Υπάρχουν όμως και περιπτώσεις (όπως η συγκεκριμένη για παράδειγμα) των οποίων η "σωστή" αντιμετώπισή είναι αποκλειστικά αποτέλεσμα ορισμού και όχι απόρροιας λογικών συνειρμών.\nΣε αυτές τις διαφωνίες, είναι προφανές πως δεν πρόκειται να καταλήξουμε κάπου. Η μόνη κοινώς αποδεκτή και οριστική λύση τέτοιων ζητημάτων είναι οι επίσημες διευκρινήσεις. Όσο αυτές δεν έρχονται, προσωπική μου πρόταση είναι να αποφεύγουμε να ασχολούμαστε επί ματαίω με παρόμοια "γκρίζα" θέματα, τόσο μεταξύ μας, όσο και με τα παιδιά, γιατί κατ' αυτόν τον τρόπο, μόνο σύγχιση και εντάσεις μπορούμε να προκαλέσουμε.\n27 Νοε 2008, 10:22:32 ΜΜ\nΔεν χρειαζόμαστε τους λογικούς τελεστες για να γράψουμε κώδικα που αναφέρεται σε περιοχές τιμών.\nΠροσωπικά διαφωνώ κάθετα με τα:\nαπο χ1 έως χ2\nΕκτός αν δωθεί επεξήγηση-διευκρίνηση απο το ΥΠΕΠΘ...\n1. Πουθενά δεν αναφέρονται στο βιβλίο του μαθητή. Εκτός απο τη σελ 173 η οποία αναφέρει ότι η επίλεξε μπορεί να χρησιμοποιηθεί για διάστημα από, έως αλλά ΠΡΟΣΟΧΗ: δεν διευκρινίζει αν εννοεί ότι το φραγμένο διαστημα από-έως το δημιουργούμε με κατάλληλη χρήση άνω ή κάτω απείρων της μορφής (-οο, α) ή [α,+οο) ή οποιοδήποτε συνδιασμό ανοικτού - κλειστού στο α, διαστημάτων ή με άλλο τρόπο (έναν απο τους τρείς ανωτέρω αναφερθέντες τρόπους).\n2. Είναι απολύτως εφικτό να κατασκευάσουμε φραγμένα διαστήματα με χρήση γνωστών μεθόδων όπως η εμφώλευση και η κατάλληλη χρήση άνω ή κάτω απείρων διαστημάτων.\n3. Είναι απολύτως εφικτό να κατασκευασουμε έλεγχο περισσοτέρων της μίας μεταβλητών και να προσαρμόσουμε αντόστοιχες μορφές της 'Αν' σε 'Επίλεξε'\nΔεδομένου ότι το βιβλίο παρέχει τις δυνατότητες αυτές, θεωρώ άσκοπο να συνεχίζεται το debate για τη χρήση της 'Επίλεξε', αρκεί να γίνει σαφές ότι επιτρέπονται μόνο τα παρακάτω:\nΠερίπτωση α1, α2, α3 ! ...\nΠερίπτωση >α1 ! Ή >=, <=, < κτλ\nΌσων αφορά το τελευταίο, το βιβλιο δεν το καθιστά σαφές αλλά αλλίμωνο αν δεν ισχύει διότι όποιος το ισχυριστεί πρέπει να μου απαντήσει, πού λέει το βιβλίο:\nα. Για εμφωνευμένο ΟΣΟ, Αρχη_Επαναληψης\nβ. Για μεταβλητές στο βήμα της 'Για'\nγ. Για Βήμα δεκαδικό στη 'Για'\nδ. Για μεταβλητές ή δεκαδικό στο 'απο' και στο 'μέχρι' στη 'Για'.\nε. Για εμφωνευμένη 'Οσο' σε ΄Για' ή οποινδήποτε συνδιασμό\nστ. Για τριπλή, τετραπλή κτλ εμφώλευση με συνδιασμούς όλων των δομών και μεταβλητές στα όρια, που παίρνουν δεκαδικές τιμές και δεκαδικά βήματα...\nζ. Αλήθεια στους Αλγορίθμους, πού αναφέρει το βιβλίο ότι η 'Εμφάνισε' παίρνει κόμμα (,) μετά το string για να εμφανίσεις τιμή μεταβλητής ? Δεν πιστεύω να το χρησιμοποιεί κανένας σας ?\nη. Αλήθεια, που λέει το βιβλίο πως δουλευει η 'Για' ?\nΠαρακαλώ τη γνώμη σας.\n28 Νοε 2008, 12:29:05 ΠΜ\nΠαράθεση Επίλεξε χ\nΔεν νομίζω ότι χρειάζεται καμία διευκρίνηση. Το σχολικό βιβλίο σελίδα 37 στο δεξί πλαίσιο λέει πεντακάθαρα ότι εκτός των άλλων η λίστα τιμών μπορούν να υπακούουν σε μία συνθήκη. Στη σελίδα 39 λέει ότι η συνθήκη μπορεί να περιέχει και λογικούς τελεστές.\nΑπό την άλλη πάλι, γιατί κάποιος να το θεωρήσει λάθος, αφού καταλαβαίνουμε τι θέλει να πει ο μαθητής του παραπάνω κώδικα.\nΜιχάλη, δεν χρειάζεται να δώσει το βιβλίο διευκρινήσεις για όλα τα ζητήματα που αναφέρεις, αφού ο στόχος του δεν είναι να γράψει μία γλώσσα που να είναι τα πάντα τέλεια ορισμένα και διατυπωμένα. Αν ήταν έτσι θα έβαζε μία είδη υπάρχουσα γλώσσα. Θέλει να διδάξει την αλγοριθμική και αναλυτική σκέψη στο μαθητή, που αυτή τη γνώση θα τη πάρει μετέπειτα και θα την εφαρμόσει πολύ εύκολα στη γλώσσα προγραμματισμού που θα χρησιμοποιήσει. Ας έχουμε αυτό στο μυαλό μας και όλα είναι πλέον πολύ απλά.\n28 Νοε 2008, 01:08:43 ΠΜ\nΚαταρχήν μου αρέσει ο τρόπος που σκεύτεσαι και σαφώς θα συμφωνούσα μαζί σου, αν...\nΟι πανελλήνιες εξετάσεις είναι ένα δύαδικό σύστημα 1/0, Ναι/Οχι, Σωστό/Λάθος.\nΣτο πλαίσιο αυτό θεωρώ ότι είμαστε αναγκασμένοι να χρησιμοποιήσουμε ασφαλείς δρόμους, να δώσουμε σαφείς οδηγίες, απόλυτα ξεκάθαρες και κατανοητές απο τα παιδιά ώστε κατα τη βαθμολόγηση να μήν υπάρξουν εκπλήξεις λόγω εσφαλμένης συγγραφής του αλγορίθμου/προγράμματος.\nΝαι πράγματι, με όποιο τρόπο και άν συνταχθεί η Επίλεξε, φαίνεται αν ο μαθητής έχει αλγοριθμική σκέψη. Όμως υπάρχει και ένα άλλο θέμα με την ανάπτυξη κώδικα και αυτό αφορά όπως πολύ καλά γνωρίζεις όλες τις γλώσσες προγραμματισμού, ανέκαθεν.\nΕίναι το ζήτημα του συντακτικού, το οποίο αν μου επιτρέπεται η ιεροσυλία, είναι πιο απαιτητικό (δηλαδή απαιτείται ο κώδικας να είναι συντακτικά απόλυτα 101% σωστός) ακόμα και απο τα μαθηματικά.\nΚαι καλά στους Αλγορίθμους να κάνουμε τα στραβά μάτια. αλγόριθμοι είναι...Μπορούμε να παρεκλίνουμε λιγο απο την ορθή γραφή βρε αδερφε (μπορούμε το Περίπτωση Αλλιώς να το γράψουμε Περίπτωση_Αλλιώς).\nΌταν όμως γράφουμε κώδικα που θα μεταφραστεί απο Compiler (θεωρητικά) οφείλουμε να είμαστε απόλυτα σωστοι.\nΈτσι ότι λέμε στα παιδιά πρέπει να το αναφέρει κάπου (σαφώς) το βιβλίο.\nΓιαυτό δεν υποστηρίζω λύσεις με χρήση λογικών τελεστών και τα τοιαύτα. Όχι γιατι πιστεύω οτι δεν θα το πάρουν σωστό (κατα πάσα πιθανότητα θα το παρουν), αλλά γιατί θέλω να έχω τον κ... μου ήσυχο και κατ'επέκταση και αυτόν των παιδιών.\nΔεν ξέρω τι άλλο να πω. Εγώ τους τα μαθαίνω χωρίς από...έως.\n28 Νοε 2008, 08:47:15 ΠΜ Τελευταία τροποποίηση: 28 Νοε 2008, 01:31:37 ΜΜ από ntzios kostas\nΠαράθεση Όταν όμως γράφουμε κώδικα που θα μεταφραστεί από Compiler (θεωρητικά) οφείλουμε να είμαστε απόλυτα σωστοί.\nΠροσωπικά όταν γράφω κώδικα ποτέ δεν είμαι σωστός 100% από άποψη σύνταξης. Όμως έρχεται ο compiler και μου βρίσκει τα συντακτικά λάθη. Όταν γράφουμε όμως στο χαρτί ένα πρόγραμμα -που αυτομάτως πλέον είναι αλγόριθμος- είναι κουτό να εξετάζω εγώ συντακτικά λάθη, αφού αυτά τα κάνω και εγώ και διορθώνονται εύκολα με τη βοήθεια του compiler.\nΈτσι, λοιπόν, αν για παράδειγμα στις εξετάσεις δώσουν πρόγραμμα και ένας μαθητής έχει κάποιο συντακτικό λάθος δεν πρέπει να μετρήσει. Για παράδειγμα αν χρησιμοποιήσει ως όνομα μεταβλητής το Ε, τι θα του πω ότι είναι λάθος; Αν βάλει βελάκι αντί <- να του κόψω; Αν καταλάθος βάλει επανέλαβε αντί επανάλαβε να του κόψω; και αντί για Τέλος_Προγράμματος βάλει Τέλος να του κόψω; ΟΧΙ βέβαία. Άρα δεν πρέπει να είμαι απόλυτα σωστός από άποψη σύνταξης όταν γράφω πρόγραμμα. Βέβαια δεν σημαίνει ότι δεν μπορεί να βρεθεί κάποιος και να του κόψει για όλα τα παραπάνω λάθη. Και στο δικό σου παράδειγμα μπορεί να βρεθεί κάποιος και να του κόψει αν δεν χρησιμοποιήσει ο μαθητής το από...έως. Γι' αυτό προσωπικά λέω ότι αν όλοι μας κοιτάμε σε ένα γραπτό μόνο τη λογική του μαθητή και όχι τη στεγνή αυστηρότητα της σύνταξης των εντολών του τότε τέτοια προβλήματα δεν υπάρχουν.\nΣτο δικό μου βαθμολογικό κέντρο πάντως, πριν την βαθμολόγηση, κάποια τέτοια θέματα προσπαθούμε να τα κάνουμε σαφή στους νέους συναδέλφους.


Παρδαλό *: Μ’ εξάλλου κι άλλωστε θα κυλήσει την υπόλοιπη ζωή του\nΜ’ εξάλλου κι άλλωστε θα κυλήσει την υπόλοιπη ζωή του\nΤι ήθελε τώρα και θυμήθηκε πάλι την Όλγα; Σάμπως κι έκανε τίποτ’ άλλο· κορόιδεψε τον εαυτό του. Τη σκεφτόταν συνεχώς, σε κάθε χειρονομία του κι απασχόληση, μηχανικά, όπως ικανοποιούσε τις σωματικές του ανάγκες, χωρίς ταραχή κι επιθυμία, χωρίς ένταση, όπως σκέφτεται κανείς τ’ αυτονόητα, έστω κι αν από τότε που την αποχαιρέτησε, τον περασμένο Σεπτέμβρη, του φαίνεται σαν να πέρασαν χρόνια. Έκαιε ο ήλιος και κυλούσαν δάκρυα στα μάγουλά της, αυτός είχε περάσει το μπράτσο στην πλάτη της, την έσφιγγε πάνω του· σε παρακαλώ, Όλγα, δίπλα μας είναι το Παρίσι, μόλις μου το ζητήσεις θα ’ρθω. Είχε συγκρατήσει απότομα τη φωνή του, πώς είναι δυνατόν, σκεφτόταν, ό,τι θέλω λέω. Η Όλγα τον άκουγε και δυνάμωναν τ’ αναφιλητά της, ο Μάρκος την παρηγορούσε και της σκούπιζε τα δάκρυα, του ζήτησε να της πει ένα ανέκδοτο, έπειτα να της υποσχεθεί ότι θα της έγραφε δυο γράμματα την εβδομάδα κι ότι θα της τηλεφωνούσε μέρα παρά μέρα. Την κοίταζε σαστισμένος, η ταραχή τον εμπόδιζε να σκεφτεί, αυτό το ξέσπασμά της καταμεσής του δρόμου στην πλατεία Συντάγματος περισσότερο τον είχε αιφνιδιάσει παρά συγκινήσει. Κάπως τον ενόχλησε κιόλας. Δεν το περίμενε κάθε φορά να επαναλαμβάνεται η σκηνή του αποχωρισμού, δεν ανεχόταν πια ούτε υπέφερε τόσο σπαραγμό. Πήρε το πρόσωπό της στις παλάμες του, τη φίλησε και στα δυο μάγουλα, ενώ την ίδια στιγμή φοβόταν μήπως τον βλέπει κανένας γνωστός, ακόμη κι η Σιμόν θα μπορούσε θαυμάσια να τον δει, εφόσον εκείνη ακριβώς την ημέρα είχε κατεβεί στο κέντρο μαζί με τα παιδιά για τα τελευταία τους ψώνια. Η Όλγα επιτέλους ηρέμησε, γελούσε αναρουφώντας τη μύτη της, τον παρακαλούσε να τη συγχωρήσει, προσπάθησε να του αστειευτεί, χωρίς να το θέλει, λέει, την πήραν τα ζουμιά. Πώς το ’πες αυτό; προσποιήθηκε τον κεφάτο, περπατούσαν κρατώντας σφιχτά τις παλάμες τους, κοιτάζονταν σιωπηλοί, ύστερα φιλήθηκαν, σ’ αγαπώ, της είπε, αύριο με την πρώτη ευκαιρία θα σου τηλεφωνήσω.\nΤον άφησε και κατηφόριζε την Ερμού, έμεινε αυτός και την κοίταζε· υπάρχουν δυο κατηγορίες γυναικών, σκεφτόταν. Αυτές που αφού σ’ αποχαιρετίσουν γυρίζουν πίσω το κεφάλι να σε δουν για τελευταία φορά καθώς απομακρύνονται, κι αυτές που προχωρούν ρίχνοντας πέτρα πίσω τους. Η Όλγα του φάνηκε για μια στιγμή πως ρίχνει μικρά μικρά πετραδάκια, σαν καλαμάκι είναι, συλλογίστηκε και θόλωσαν τα μάτια του, θα πάρει τώρα και θα περιπλανιέται στους δρόμους. Την ώρα που έστριβε στο πρώτο στενό, ίσως για ν’ αποφύγει το βλέμμα του, σήκωσε ψηλά το χέρι και τον χαιρέτησε, χωρίς να γυρίσει το κεφάλι. Έτρεξε αμέσως να την προλάβει, ένιωθε πως την έχανε οριστικά, την είδε ακουμπισμένη σε μια κολόνα σαν μαρμαρωμένη, φάτσα με τη βιτρίνα απέναντί της. Ανάσανε ανακουφισμένος. Μόλις την άγγιξε, γύρισε και του γέλασε αγγελικά, μ’ ενθουσιασμό μικρού παιδιού. Σ’ ευχαριστώ, του είπε. Βρε, τι πουτάνα που μου είσαι! έκαμε και την έκλεισε στην αγκαλιά του. Η Όλγα άρχισε πάλι τους λυγμούς, την έσφιγγε πάνω του, ηρέμησε, σε παρακαλώ, αφού το είπαμε, αφού το ξέρεις πόσο σ’ αγαπώ, βήμα δεν θα κάνω χωρίς τη σκέψη σου. Έμειναν κάμποσο βουβοί, έπειτα επέμενε ο Μάρκος να την πάει στη στάση του τρόλεϊ. Η Όλγα αρνήθηκε, προτιμούσε να περπατήσει καμιά δυο ώρες, ώστε να επιστρέψει στο σπίτι της εξαντλημένη απ’ την κούραση και να κοιμηθεί αμέσως. Μα είναι ανάγκη να πάρεις τους δρόμους; γιατί δεν πας στον εξάδελφο σου, στη μάνα σου, κάπου, σε μια φίλη σου, δεν είναι ανάγκη να κλείνεσαι τόσο πολύ στον εαυτό σου. Δεν αντέχω, απελπίζομαι με τους άλλους, του είπε κοφτά. Ο Μάρκος υποχώρησε. Πάντα τον ξένιζε με την ακατανόητη συμπεριφορά της, την ίδια στιγμή που την ένιωθε να σβήνει ύψωνε ξαφνικά τη φωνή της και ταυτόχρονα πάλι χαλάρωνε, λες και της ένευαν από κάπου μακριά χανόταν πέρα το βλέμμα της, αγνοώντας τον ολοκληρωτικά. Ξαναφιλήθηκαν, χώρισαν.\nΑνηφόριζε με σκυμμένο κεφάλι προς τον Κήπο να πάρει το λεωφορείο για το σπίτι της μάνας του. Και την ένιωσε απότομα πίσω του, γυρίζει και τη βλέπει κατακόκκινη, λαχανιασμένη, σ’ έξαλλη κατάσταση. Προτού προλάβει ν’ αντιδράσει, έκρυψε το πρόσωπό της στο λαιμό του και τον αγκάλιασε. Όλγα! μην τρελαθούμε, να χαρείς, σοβαρέψου, Όλγα, μας βλέπουν. Αυτή συνέχιζε να κλαίει γαντζωμένη επάνω του, αυτός μετανιωμένος που της μίλησε αυστηρά, τη χάιδευε στα μαλλιά· μα τι παιδί είσαι εσύ, τι πλάσμα, έλα, κοίταξέ με. Σήκωσε έπειτα από λίγο το κεφάλι η Όλγα και τον φίλησε. Ο Μάρκος ακούμπησε ασυναίσθητα τις παλάμες του στους ώμους της, προσπαθώντας να την κρατήσει σε κάποια απόσταση απ’ το σώμα του. Ξέχασα να σου το πω, με συγχωρείς, του ψιθύρισε, στον τηλεφωνικό θάλαμο, στην είσοδο της πολυκατοικίας, σου έχω φυλαγμένο ένα μεγάλο γράμμα. τσιγαρόχαρτα στη σχισμή, κατάλαβες; Την άκουγε κατάπληκτος, σαν αποσβολωμένος. Αυτή τον άφησε, σπρώχνοντάς τον ελαφρά, κι άρχισε να τρέχει αντίθετα. Έκαμε να τρέξει πίσω της, αλλά πέτρωσε. Και πρώτη φορά αναρωτήθηκε, χωρίς όμως την παραμικρή ανησυχία, ίσως μάλιστα και με κρυφή ανακούφιση, σαν να ξεδιάλυνε επιτέλους το μυστήριο που τον βασάνιζε, μήπως η Όλγα είναι ψυχασθενής, σίγουρα δεν είναι φυσιολογικά τούτα τα καμώματα. Αυτό θα κάνουν τώρα; θα τρέχουν και θα παίζουν κυνηγητό στο Σύνταγμα; Του φάνηκε αποκρουστικά γελοίο· ούτε καν γύρισε να τη δει τι απέγινε. Ανάσαινε με δυσφορία και συγχρόνως λυπόταν τον εαυτό του, σοβαρά, τούτη η κατάσταση δε γίνεται να συνεχιστεί επ’ άπειρον. Όχι, αυτός δεν υπέφερε όσο είχε υποφέρει την πρώτη φορά που αποχαιρετήθηκαν στο Ελληνικό. Αν δεν τον είχε σήμερα παρασύρει θα την αποχαιρετούσε νηφάλιος. Αυτή η γυναίκα θαρρείς και σκηνοθετεί τη σχέση τους, διαρκώς λες και τον υπνωτίζει να της φέρεται πότε έτσι και πότε αλλιώς, ανάλογα με τη φαντασία της. Ένιωσε να τον πνίγει αγανάκτηση· σταμάτησε στο περίπτερο και τηλεφώνησε στην Ουρανία, έχει κανονίσει, του είπε, να πάνε όλοι μαζί απόψε στου Τσιτσάνη. Έκλεισαν ραντεβού. Θα μπορούσε βέβαια να ’ταν κι η Όλγα μαζί του. Για τις εξόδους όμως με τους φίλους είχε τη Σιμόν, το θεωρούσε άπρεπο να την αφήνει στη μητέρα του. Εξάλλου απ’ το πρωί, κι είχε πια σουρουπώσει, με την Όλγα τριγύριζε. Γέλασε πικραμένος μ’ αυτό το εξάλλου. Ακριβώς σαν τους εκφωνητές των ειδήσεων, άψυχο και βολικό, προορισμένο να συνδέει τ’ ασύνδετα. Να δεις που μ’ εξάλλου κι άλλωστε θα κυλήσει την υπόλοιπη ζωή του. Τι άλλο θα μπορούσε να κάμει; Δε μετριέται βέβαια ο πόνος, αλλ’ αυτός όσο ήταν να πονέσει, πόνεσε. Ήρθαν στιγμές που πίστεψε ότι πλησίασε το τέλος του, αρκετά. Ούτε τότε με την Πάολα δεν είχε φτάσει σε τέτοια απελπισία.


eXpozed: League of Legends Part 4: The SOLO MID - Poke, Burst, Assasinate\nLeague of Legends Part 4: The SOLO MID - Poke, Burst, Assasinate\nMID/mid/MID MID MID/MID OR FEED\nΈνα lane πολυσυζητημένο, ένα lane που μπορεί να καθορίσει, να πάρει πάνω του ή και να χάσει όμως όλο το παιχνίδι... Το ΜID είναι το lane των πιο παρτάκιδων αλλά και των πιο αφοσιωμένων στην ομάδα παιχτών.\nΟ παίχτης του ΜΙD είναι από αυτούς που κυνηγάνε το kill από τα πρώτα δευτερόλεπτα του παιχνιδιού, να πάρει όσα περισσότερα kill γίνεται (ποτέ εις βάρος του farm του) και, καθώς είναι στη μέση του χάρτη, να εκμεταλλευτεί τη θέση του και να τρέχει πάνω κάτω μαζί με τον jungler σαν τον Βέγγο για να βοηθήσει τους υπολοίπους. Παράλληλα, θα πρέπει να προσέχει το δικό του lane γιατί είναι ίσως το βασικότερο στο παιχνίδι, αφενός λόγω απόστασης (όσο πιο κοντά είσαι στον αντίπαλο τόσο πιο γρήγορα θα μπουν και στη βάση σου), αφετέρου γιατί αν επιτρέψει στον αντίπαλο να ντυθεί θα καταστρέψει το παιχνίδι των υπολοίπων.\nΤο τελευταίο πρακτικά σημαίνει το εξής: Αν κάνεις 10/8 στο πρώτο εικοσάλεπτο, είσαι χειρότερος από αυτόν που κάνει 1/4. Γιατί; Γιατί έδωσες 8 kill σε αυτόν που μπορεί να κυκλοφορήσει άνετα στα υπόλοιπα lane και να καταστρέψει κάθε αξιοπρεπή προσπάθεια που έκανε το team σου μέχρι εκείνη την ώρα. Το ότι το MID πρέπει να παίρνει kill, σε καμία περίπτωση δε σημαίνει ότι είναι θεμιτό να δίνει έστω και ένα στον αντίπαλο. Αν έπαιζες μόνος σου καραεγωίσταρε, να πω οκ. Όταν έχεις άλλους 4 γαμημένους συμπαίκτες που προσπαθούν να κάνουν ότι καλύτερο μπορούν, το τελευταίο που θα έπρεπε να συμβαίνει είναι να προετοιμάζεις έναν αντίπαλο κομμένο και ραμμένο για να τους εξαφανίσει από προσώπου γης σε μερικά δευτερόλεπτα.\nΠοτέ μου δε συμπάθησα την Katarina. Καταπληκτικός assassin, θα συμφωνήσω, αλλά συνήθως όταν τον έχεις στο team, εμφανίζεται την πιο ακατάλληλη στιγμή, σου παίρνει σίγουρα kills, σπάει το turret που έχεις μπροστά σου και φεύγει χαρωπά πηγαίνοντας να ενοχλήσει κάποιον άλλον, αφήνοντάς εσένα χωρίς άλλη επιλογή από το να πιέσεις και να βρεθείς ξαφνικά ανάμεσα σε 3-4 αντιπάλους που εμφανίστηκαν τόσο ξαφνικά που στοιχηματίζεις ότι έχουν παρακολουθήσει εκπαίδευση special forces. Αυτό είναι άλλο ένα από τα κακά του roaming. Λίγοι παίχτες καταφέρνουν να προσφέρουν ουσιαστική βοήθεια στους υπολοίπους, αλλά ταυτόχρονα να ελέγχουν και να προειδοποιούν την ομάδα για τις κινήσεις των αντιπάλων.\nΟι assassins πάντως είναι κατά γενική ομολογία το αγαπημένο είδος MID χαρακτήρα. Από τη μια, αυτό εξηγείται γιατί όλοι θέλουν να νιώσουν pro πετώντας 3-4 skill στη σειρά και βλέποντας τον αντίπαλό να τρέχει και να μη φτάνει. Από την άλλη, είναι και κατά κάποιο τρόπο αναγκαίο για τα team fights. Εκεί, ο ρόλος του είναι να σκοτώσει το αντίπαλο ADC σε κλάσματα δευτερολέπτου, και από εκεί και έπειτα να γυρίσει στο team fight έχοντας ως επόμενο στόχο το ΜID των αντιπάλων.\nΔυστυχώς λίγοι θυμούνται το ρόλο τους μέσα στο παιχνίδι και δεν είναι λίγες οι φορές που θα δούμε το ΜID να κυνηγάει τον πιο αδύναμο κρίκο μπας και πάρει κάνα kill, αγνοώντας οτιδήποτε άλλο. Εδώ έχω να πω ότι δε φταίει ο παίχτης, φταίει η φύση που αλλού έπλασε και αλλού έκλασε. Αν είσαι τόσο κομπλεξικός και στερημένος στη ζωή σου, το παιδί της φάπας, ο άχρηστος που αποφάσισες να το παίξει gamer αλλά παράλληλα το game που γνωρίζεις είναι το LOL και το FIFA, τότε δε σε αδικώ. Ωστόσο, έχω μια εξαιρετική πρόταση για τέτοιες περιπτώσεις: Co-op vs AI. Για σκέψου όλα αυτά τα botakia, που κάθονται μόνα τους και ανυπομονούν για τη στιγμή που θα τους δώσεις ΕΣΥ φίλε μου άχρηστε λίγη σημασία!\nΜιλώντας για άχρηστους, θέλω κάπου εδώ να ανοίξω μια παρένθεση για το νέο κύμα assasin χαρακτήρων που δεν είναι mages, ωστόσο λατρεύονται για την ικανότητά τους να κυριαρχούν στο MID lane.\nΜακάρι να μου εξηγούσε κάποιος ΓΙΑΤΙ βγήκαν αυτοί οι χαρακτήρες εξ αρχής!!!!\nΟκ, ίσως τα παραλέω, αλλά το σίγουρο είναι ότι στο βωμό των χρημάτων και του update, χάθηκαν κάποιες ευαίσθητες ισορροπίες. Το AD MID είναι αρκετά ενδιαφέρον, εντούτοις είναι αναγκαίο κάποιο balance ώστε να μην αχρηστεύονται καλοί και αγαπημένοι χαρακτήρες του lane. Δε ξέρω αν αποτελεί λύση κάποιο νέο item που θα βοηθήσει τον mage απέναντι στον AD από το early game (που εκεί συνήθως ξεκινάει και το unbalance) ή μια γενική αναμόρφωση των χαρακτήρων (kha'zix, zed κλπ). Πάντως, όσο μπορεί ο κάθε ανέπαφος να πάρει ένα χαρακτήρα που στο early game είναι ικανός να πάρει kill ακόμα και αν το mouse το χειρίζεται ένας αυτιστικός με πάρκισον, τότε δε μπορούμε να μιλάμε για balance.\nΟι προαναφερθέντες χαρακτήρες είναι ανάρπαστοι μεταξύ τόσο καλών παιχτών, όσο και εκ διαμέτρου αντίθετων. Ωστόσο, υπάρχει και μια ειδική κατηγορία ανίκανων, που δε μπορώ να περιγράψω σε καμία γνωστή γλώσσα. Θα αφήσω τον θείο Αλβέρτο να μας το εξηγήσει.\nΑυτές θα μπορούσαν να είναι οι πρώτες λέξεις ενός κακομαθημένου παλιόπαιδου. Είναι οι λέξεις που με το που δεις γραμμένες στο team chat σε πιάνει κρύος ιδρώτας, ξέρεις ότι δε πρόκειται να ακολουθήσει τίποτα καλό και δυστυχώς είναι περιορισμένες και οι επιλογές σου από εκεί και έπειτα.\nMID or FEED. Δε βγαίνει εύκολα από το στόμα κάποιου ο οποίος διαθέτει τη στοιχειώδη αξιοπρέπεια. Ποτέ δε λέγεται από κάποιον που όντως είναι καλός μόνο στο MID. Είναι το "yolo" ή το "swag" του gaming. Η έκφραση που σε βάζει αμέσως στη κατηγορία "WANTED DEAD or ALIVE". Αυτοί που την πετάνε είναι εγωμανείς, θα πουν gg noob easy ακόμα και αν ο αντίπαλος είναι ρακούν με Alzheimer, και θα περηφανεύονται για το platinum division στο οποίο ανήκουν μετά από 5000 παιχνίδια.\nΑυτοί οι τύποι είναι για κινέζικο βασανιστήριο. Δε νοιάζονται για το team παρά μόνο για την δική τους ικανοποίηση. Αν τύχει και παίξουν καλά, θα κατηγορούν κάθε μέλος της ομάδας για feed, για το πόσο noob είναι, για τα division των υπολοίπων κλπ. Αν feedaroun οι ίδιοι, είναι άλλη υπόθεση. Σε αυτή τη περίπτωση:\nHaha, I am not even trying\nI'm trolling lalala\nIt's a normal, not a ranked\nI am just checking chars\nΟι τύποι είναι πραγματικά διάλεξε και πάρε. Θα έπρεπε να εφευρεθεί ξεχωριστό reason report αποκλειστικά και μόνο για αυτούς. Και ban for life. Είχες μια κουραστική μέρα και μπήκες να παίξεις ένα παιχνίδι για να χαλαρώσεις; Δε θες να τους βρεις μπροστά σου πίστεψέ με.\nΈχω την αίσθηση ότι έχουμε ξεφύγει από το θέμα, το οποίο δεν είναι άλλο από το MID. Επανέρχομαι με ελαφρά πηδηματάκια λοιπόν.\nΜια κατηγορία MID είναι και τα MID-Support. Χαρακτήρες με λιγότερο ίσως burst dmg, πολλά cc, ικανοί να σταδιοδρομήσουν με διαφορετικό build και στο bot lane. Αυτοί οι χαρακτήρες έχουν τελείως διαφορετική νοοτροπία, δεν είναι συνετό να ορμήξουν για το kill και συνήθως αρκούνται στο να farmaroun περιμένοντας υπομονετικά το team fight. Εκεί πάλι, ο ρόλος τους δε θα είναι να εξαφανίσουν το ADC, αλλά να κρατήσουν πάνω τους ακόμη και ολόκληρη την αντίπαλη ομάδα, καταστρέφοντας τον σχηματισμό της.\nΔεν είναι εύκολο. Το να αφήσεις τη νοοτροπία "είμαι το κέντρο του σύμπαντος". Να κάνεις πολύ dmg και τις περισσότερες φορές να παίρνει kill η ομάδα σου καθαρά χάρη σε εσένα αλλά σπάνια να το πάρεις εσύ. Ωστόσο, η ικανοποίηση του ότι προσφέρεις, του ότι έχεις να δώσεις κάτι παραπάνω από το να κάνεις 2k dmg μαζεμένα, σε αποζημιώνει. Τέτοιοι χαρακτήρες θα κρατήσουν το MID lane περισσότερο από οποιονδήποτε, θα το υπερασπιστούν μέχρι τελικής πτώσης, και συνήθως ακόμη και αν πεθάνουν οι αντίπαλοι θα μαζευτούν τρομαγμένοι και ντροπιασμένοι προς τα πίσω. Assassins? Όχι. Απλά team players.\nΝα ξεκαθαρίσω κάτι: η Nidalee ΔΕΝ είναι SUPPORT!!! Βάλε την top, mid, αλλά ΜΗΝ την αποκαλείς support!\nΗ Nidalee είναι από τους χαρακτήρες που παίζουν καθαρά και μόνο για την πάρτυ τους. εξαιρετικό MID, αναμφίβολα, αλλά έχω σιχαθεί να τη βλέπω στο bot ως support. Είναι σαν να βάζεις ένα YI να παίξει support. Γίνεται; Δε γίνεται. Απλά κοροϊδεύεις τον εαυτό σου και το team. Ξέρω ότι ήθελες να παίξεις MID και το πρόλαβε άλλος, ξέρω ότι μόλις πήρες το καινούργιο skin της και θες να τη δεις σε δράση, ξέρω ότι πάντα έβλεπες άλλους να παίρνουν kill με ένα και μόνο ακόντιο και ζήλεψες, αλλά ΜΗ ΤΗΝ ΚΟΥΒΑΛΑΣ ΣΤΟ BOT. Κάνεις δύσκολη τη δουλειά του ADC, δεν έχει support το team και καταλήγει με μια γατούλα να χοροπηδάει μέσα έξω στους θάμνους. Κάθε ομάδα μπορεί να έχει ΜΟΝΟ ένα MID, και δε γίνεται να έχει εφεδρικό. Για κανένα λόγο. ΓΙΑ ΚΑΝΕΝΑΝ.\nΈνας είναι το πολυεργαλείο πολυαγαπημένοι άγνωστοι φίλοι μου. Ένας. Και είναι κοντός.\nΟ αγαπημένος μας χαρακτήρας. Γιατί είναι ποντικάκι. Γιατί γίνεται αόρατος. Γιατί έχει μαγικά μανιτάρια. Γιατί είναι ο "Captain Teemo on Duty!".\nΌταν βγήκε ο Teemo, κάποιος ήθελε να τρολλάρει... Πολύ όμως... Ο Teemo είναι ένας stealth/support/ranged/dps/mage/carry/assasin/jungler/ward χαρακτήρας. Κάνει τα πάντα, τα κάνει καλά και είναι υπερβολικά γλυκός για να τον σκοτώσεις. Προτού εμφανιστούν όλοι οι μικρόψυχοι και πουν ότι δεν είναι ο καλύτερος χαρακτήρας του παιχνιδιού, ένα έχω να πω...\nΠεριμένατε ότι θα έλεγα όντως κάποιον που νικάει τους πάντες; Σοβαρά; Απλά είναι αδύνατον να παίξεις LOL χωρίς να ξεχωρίσεις αυτό το μικρό ελβετικό σουγιά, χωρίς να ξεχαστείς και να παριστάνεις τη φωνή του από μέσα σου, χωρίς να flamareis οικογένειες και θρησκείες πέφτοντας πάνω στα μανιτάρια του...\nPS: Στο επόμενο μέρος: μικρά μυστικά που όλοι πρέπει να θυμόμαστε.\nΕτικέτες games, league, legends, lol, video games


Καιρός: Ήρθε η άνοιξη - Θα ξεπεράσει τους 20 βαθμούς ο υδράργυρος (pics & vid) | Ειδήσεις\nΚαιρός: Ήρθε η άνοιξη - Θα ξεπεράσει τους 20 βαθμούς ο υδράργυρος (pics & vid)\n11:40, 4 Μαρτίου 2019\nΌλα δείχνουν πως η άνοιξη κατέφθασε, μετά τα σφοδρά κύματα κακοκαιρίας των τελευταίων ημερών, με τον καιρό σήμερα Δευτέρα 4 Μαρτίου, σύμφωνα με την πρόγνωση της Εθνικής Μετεωρολογικής Υπηρεσίας (EMY), να αναμένεται γενικά αίθριος, με τοπικές βροχές να σημειώνονται στην Πελοπόννησο και πιθανώς πρόσκαιρα στην Κρήτη.\nΤοπικά περιορισμένη θα είναι η ορατότητα τις πρωινές και βραδινές ώρες στα ηπειρωτικά. Παγετός κατά τόπους τις πρωινές ώρες στα βόρεια ηπειρωτικά. Οι άνεμοι θα πνέουν από βόρειες διευθύνσεις στα νοτιοανατολικά έως 6 μποφόρ.\nΗ θερμοκρασία αναμένεται να αναρριχθεί στους 16 βαθμούς Κελσίου, ενώ για τις επόμενες ημέρες ο υδράργυρος ίσως ξεπεράσει και τους 20 βαθμούς.\nΣυγκεκριμένα, σύμφωνα με τη σχετική πρόγνωση του μετεωρολόγου, Γιάννη Καλλιάνου, και τη σχετική ανάρτησή του στο Facebook:\nΣΧΕΤΙΚΟ ΚΡΥΟ ΝΩΡΙΣ ΤΟ ΠΡΩΙ ΣΤΑ ΟΡΕΙΝΑ - ΗΜΙΟΡΕΙΝΑ\nΜαζί με την άνοδο της θερμοκρασίας, έρχονται και κατά τόπους τοπικές ομίχλες τις πρώτες πρωινές ώρες στα ηπειρωτικά αλλά και τοπικές νεφώσεις που θα εναλλάσσονται με διαστήματα με μεγάλα ανοίγματα στον ουρανό. Επομένως, μην αναμένεται μόνο ηλιοφάνεια και αίθριο καιρό καθ'όλη τη διάρκεια της ημέρας. Κατά περιόδους οι λίγες νεφώσεις πρόσκαιρα θα πυκνώνουν (κυρίως από την Τετάρτη), όμως δεν αναμένονται βροχές.\nΔείτε αναλυτικά την πρόγνωση του καιρού για σήμερα Δευτέρα 4 Μαρτίου από την ΕΜΥ:\nΘερμοκρασία: από 02 έως 16 βαθμούς Κελσίου. Στη δυτική Μακεδονία και τη Θράκη η ελάχιστη κατά τόπους 2 με 4 βαθμούς χαμηλότερη.\nΚαιρός: στα βόρεια γενικά αίθριος με τοπικές νεφώσεις στα ηπειρωτικά τις απογευματινές ώρες. Στα νότια λίγες νεφώσεις παροδικά αυξημένες κυρίως τις μεσημβρινές και απογευματινές ώρες, με τοπικές βροχές κυρίως στα ορεινά της δυτικής Πελοποννήσου.\nΆνεμοι: ανατολικοί νοτιοανατολικοί 3 με 4 μποφόρ στρεφόμενοι βαθμιαία σε δυτικούς βορειοδυτικούς με την ίδια ένταση.\nΘερμοκρασία: από 07 έως 18 βαθμούς Κελσίου. Στην Ήπειρο κατά τόπους 3 με 5 βαθμούς χαμηλότερη.\nΚαιρός: λίγες πρόσκαιρες νεφώσεις και βαθμιαία αίθριος.\nΆνεμοι: από βόρειες διευθύνσεις 4 με 6 μποφόρ, με σταδιακή εξασθένηση από τα βόρεια.


H νέα Mercedes-AMG SL έχει 2+2 θέσεις και έως 585 άλογα [video] - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/H νέα Mercedes-AMG SL έχει 2+2 θέσεις και έως 585 άλογα [video]\nH νέα Mercedes-AMG SL έχει 2+2 θέσεις και έως 585 άλογα [video]\nNίκος Ι. Mαρινόπουλος28 Οκτωβρίου 2021\nTo Miata των πλουσίων επέστρεψε! H Mercedes προχώρησε στα επίσημα αποκαλυπτήρια του κορυφαίου ανοιχτού roadster που συνεχίζει μία πορεία περίπου 70 ετών!\nΗ SL αποτελεί ένα από τα πιο ποθητά αυτοκίνητα, τόσο για την ανοιχτή της αίγλη όσο και για το κύρος που εκπέμπει μία κορυφαία Mercedes. Η οποία στη νέα της γενιά περνά σε άλλη διάταση επαναφέροντας στο εσωτερικό την 2+2 διάταξη, μετά από περίπου τρεις δεκαετίες.\nΜια ακόμη σημαντική αλλαγή είναι η επιστροφή της μαλακής συνθετικής οροφής η οποία αποτελείται από πολλαπλές στρώσεις και μία ελαφριά κατασκευή που σε σχέση με την μεταλλική οροφή εξοικονομεί 21 κιλά. Ταυτόχρονα η οροφή μαζεύεται πάνω από το πορτμπαγκάζ μέσα σε 15 δευτερόλεπτα σε ταχύτητες έως 60 χλμ./ώρα. Όσο για τον χώρο αποσκευών είναι στα 213 λίτρα με την οροφή κατεβασμένη και αυξάνεται στα 240 λίτρα με την οροφή ανεβασμένη.\nΤο πλαίσιο της νέας SL βασίζεται σε μια ελαφριά δομή από αλουμίνιο, μαγνήσιο και άλλα υλικά που θα δούμε και στην επόμενη κουπέ AMG GT, η οποία θα χρησιμοποιεί την ίδια πλατφόρμα. Μάλιστα προσφέρει έως 125 κιλά λιγότερα από την απερχόμενη SL με το απόβαρο να βρίσκεται κάτω από τους δύο τόνους.\nΟπτικά η νέα SL έχει μια εμφατική εμπρός όψη με μία μεγάλη μάσκα, το ρύγχος είναι μακρύ για να κολακεύει το roadster στιλ, ενώ το πίσω μέρος κολακεύει το όλο σύνολο. Ειδικά στις κορυφαίες εκδόσεις εξοπλισμού με τις διπλές απολήξεις και την στάνταρ ενεργητική πτέρυγα. Το μήκος της νέας SL φτάνει τα 4,7 μέτρα με το μεταξόνιο να είναι στα 2.700 χιλιοστά, κάτι που σημαίνει πως σε σχέση με το προηγούμενο μοντέλο υπάρχει αύξηση στο μήκος κατά 7,4 εκατοστά και στο μεταξόνιο κατά 115 χιλιοστά.\nΌσο για το εσωτερικό έχουμε ήδη δει πως είναι και πως ασπάζεται τη νέα MBUX άποψη που ξεκίνησε με τη νέα C-Class. Έτσι βλέπουμε μια κεκλιμένη touch-screen διαγώνιου 11,9’’ και έναν ψηφιακό πίνακα οργάνων 12,3’’, ενώ την προσοχή τραβά σχεδόν κάθε λεπτομέρεια σε αυτόν τον πραγματικά εντυπωσιακό διάκοσμο. Όσο για τους χώρους μπορεί θεωρητικά να είναι για 2+2 άτομα, αλλά όπως μπορούμε να δούμε στις φωτογραφίες στις πίσω θέσεις θα μπορούν να βολευτούν μόλις δύο παιδιά. Κάτι είναι και αυτό.\nΗ νέα SL προσφέρεται με τα σύνολα που έχει επιμεληθεί η AMG και συγκεκριμένα με τον τετράλιτρο V8 που στην SL 55 4Matic+ αποδίδει 476 ίππους και 700 Nm με το «0-100» να ολοκληρώνεται σε 3,9 δευτερόλεπτα. Η SL 63 4Matic+ αποδίδει 585 ίππους και 800 Nm με 0-100 σε 3,6 δλ. και τελική στα 315 χλμ./ώρα.\nΚαι οι δύο twin-turbo εκδόσεις συνδυάζονται με αυτόματο κιβώτιο με 9 σχέσεις. Αργότερα θα ακολουθήσει και η plug-in υβριδική έκδοση SL 63e. Στα νέα στοιχεία περιλαμβάνεται η ύπαρξη τετραδιεύθυνσης, στάνταρ είναι η τετρακίνηση (για πρώτη φορά), υπάρχει η ηλεκτρονικά ελεγχόμενη ανάρτηση AMG Active Ride Control (μπροστά διπλά ψαλίδια, πίσω πολλαπλοί σύνδεσμοι), ελεγχόμενο μπλοκέ διαφορικό, φρένα με εξαπίστονες μπροστά δαγκάνες, προαιρετικά κάρμπον δισκόφρενα κ.α. Αυτά για τη νέα Mercedes SL της οποίας οι πωλήσεις θα ξεκινήσουν από την ερχόμενη άνοιξη.


Σπιτική σοκολατίνα που θα ξυπνήσει αναμνήσεις - madameginger.com\nΓλυκιά, σοκολατένια νοσταλγία\nΣυννεφιασμένη Κυριακή… Είναι πάντα συννεφιασμένη; Δεν έχει σημασία. Οι Κυριακές -ακόμη και οι ηλιόλουστες- είναι πάντα μελαγχολικές. Όχι στενάχωρες, απλώς να, λίγο γλυκά μελαγχολικές. Νωχελικές. Το σπίτι γεμίζει μυρωδιές από ψητά κοτόπουλα ή κρέατα με πατάτες και πίτες φτιαγμένες με αγάπη. Και πάντα χαίρομαι καθώς βλέπω τον μπαμπά μου να μπαίνει σπίτι, λίγο πριν το φαγητό, κρατώντας μια διάφανη σακούλα με ένα ροζ χαρτονένιο κουτί. Τί κρύβει το κουτί; Tις καθιερωμένες κυριακάτικες πάστες από το συνοικιακό ζαχαροπλαστείο. Ένα προφιτερόλ, μια αμυγδάλου, μια τάρτα με κρέμα πατισερί και φρούτα και πάντα -πάντα!- μια πάστα σοκολατίνα. Και οι Κυριακές, ξαφνικά, γίνονται λίγο πιο γλυκές. Ακόμα κι αν –τι δυστυχία!– πρέπει να φάμε ψάρι.\nΑυτά συνέβαιναν πολλά χρόνια πριν. Τώρα πια προσπαθώ να αναδημιουργήσω τις νοσταλγικές γεύσεις που με έκαναν ν’ αγαπήσω την κουζίνα. Δε θα το αρνηθώ: η σπιτική πάστα σοκολατίνα είναι της υπομονής. Όμως αξίζει αυτή η αναμονή, γιατί το αποτέλεσμα ανταμείβει. Απολαμβάνω ένα κομμάτι σπιτική σοκολατίνα, αργά, μαζί μ’ ένα ποτήρι ρούμι Zacapa 23 neat. Η Κυριακή μου δεν είναι ίδια όπως παλιά, όμως διαπιστώνω ότι δεν πειράζει. Η νέα Κυριακή δεν είναι τόσο μελαγχολική.\nΔοκιμάστε την, στείλτε μας τις φωτογραφίες, τα σχόλια σας αλλά και τις συνταγές για τις δικές σας ξεχωριστές σοκολατίνες στα σχόλια στο τέλος του άρθρου.\nΣκεύος: φόρμα διαμέτρου 22-24 εκ.\nΥλικά για τη σοκολατένια κρέμα\n400 γρ. κουβερτούρα, ψιλοκομμένη\nκεράσια μαρασκίνο (προαιρετικά)\n60 ml ρούμι Zacapa 23\n1) Ετοιμάζουμε το παντεσπάνι. Σε μπολ ανακατεύουμε τη ζάχαρη, το αλεύρι, το κακάο, το μπέικιν πάουντερ, τη μαγειρική σόδα και το αλάτι.\n2) Σε άλλο μπολ χτυπάμε με σύρμα το αυγό, το νερό, το γάλα, το σπορέλαιο και το εκχύλισμα βανίλιας.\n3) Ρίχνουμε το υγρό μείγμα στο μείγμα με το αλεύρι και ανακατεύουμε απαλά με σπάτουλα ζαχαροπλαστικής μέχρι να γίνει ενιαίο μείγμα.\n4) Ρίχνουμε το μείγμα σε λαδωμένη στρογγυλή φόρμα, περασμένη με λαδόκολλα και ψήνουμε σε προθερμασμένο φούρνο, στους 180oC στον αέρα, για 30-35 λεπτά.\n5) Αφήνουμε το παντεσπάνι να κρυώσει εντελώς, ακάλυπτο, για τουλάχιστον 4-6 ώρες.\n6) Ετοιμάζουμε τη σοκολατένια κρέμα. Βάζουμε σε μπολ την κουβερτούρα. Ζεσταίνουμε το γάλα και λίγο πριν βράσει περιχύνουμε με αυτό την κουβερτούρα. Ανακατεύουμε απαλά με σπάτουλα ζαχαροπλαστικής, μέχρι να σχηματιστεί λεία σοκολατένια κρέμα. Αφήνουμε να έρθει σε θερμοκρασία δωματίου.\n6) Χτυπάμε τη σαντιγύ σε μίξερ ή με μίξερ χειρός και την ενσωματώνουμε στο σοκολατένιο μείγμα, με σπάτουλα ζαχαροπλαστικής. Θα έχουμε μια αφράτη σοκολατένια κρέμα. Καλύπτουμε με διάφανη μεμβράνη και φυλάμε στο ψυγείο για τουλάχιστον 1-1,5 ώρα.\n7) Για να στήσουμε την σοκολατίνα, κόβουμε προσεκτικά το παντεσπάνι σε 2 δίσκους. Βάζουμε το κάτω παντεσπάνι σε επίπεδο, στρογγυλό, χάρτινο δίσκο.\n8) Καλύπτουμε ομοιόμορφα με το ⅓ της σοκολατένιας κρέμας και καλύπτουμε με το δεύτερο κομμάτι παντεσπάνι.\n9) Καλύπτουμε με άλλο ⅓ της σοκολατένιας κρέμας, φροντίζοντας να είναι ομοιόμορφη η επιφάνεια και τα πλάγια της τούρτας. Όση σοκολατένια κρέμα περισσέψει την περνάμε σε κορνέ και τη βάζουμε στο ψυγείο.\n10) Βάζουμε την τούρτα ακάλυπτη στο ψυγείο να κρυώσει για τουλάχιστον 1 ½ ώρα ή στην κατάψυξη για 30 λεπτά.\n11) Ετοιμάζουμε την επικάλυψη σοκολάτας. Βάζουμε σε μπολ την κουβερτούρα. Ζεσταίνουμε την κρέμα γάλακτος σε κατσαρολάκι και περιχύνουμε την κουβερτούρα. Ανακατεύουμε απαλά με σπάτουλα ζαχαροπλαστικής μέχρι να γίνει λείο, σοκολατένιο μείγμα. Αφήνουμε να κρυώσει για 10 λεπτά.\n12) Βγάζουμε τη σοκολατίνα από το ψυγείο ή την κατάψυξη και περιχύνουμε προσεκτικά με την επικάλυψη, ισιώνοντάς τη με σπάτουλα.\n13) Ξαναβάζουμε στο ψυγείο την σοκολατίνα και αφήνουμε να κρυώσει η επικάλυψη για 15-20 λεπτά.\n14) Στολίζουμε τη σοκολατίνα με ροζέτες της σοκολατένιας κρέμας που φυλάξαμε στο κορνέ και τοποθετούμε περιμετρικά τα κεράσια μαρασκίνο.\n15) Φυλάμε στο ψυγείο μέχρι το σερβίρισμα.\n16) Ετοιμάζουμε το Zacapa neat: γεμίζουμε ένα χαμηλό ποτήρι με το ρούμι Zacapa 23 και σερβίρουμε σε θερμοκρασία δωματίου, συνοδεύοντας με ένα κομμάτι σπιτικής σοκολατίνας.\nΟ/Η Stella Pavlou λέει:\n17/05/2019 στις 10:48\nΤι κουβερτούρα χρησιμοποιείτε γάλακτος ή μαύρη?\n18/05/2019 στις 17:12\nΜαύρη! Καλή επιτυχία 🙂\nWords | Recipe | Food Styling: Άννα Χαλικιά


Ο πρόεδρος Στάινμαϊερ αναγνώρισε για μία ακόμη φορά την γερμανική ευθύνη για το Β’ Παγκόσμιο Πόλεμο. Πρώτα, κατά την διάρκεια της τελετής στο Βιέλουν, στις 04.40 τα ξημερώματα, ακριβώς την ώρα που έπεσαν οι πρώτες γερμανικές βόμβες στην μικρή αυτή πόλη της Πολωνίας, και στην συνέχεια κατά την διάρκεια της διεθνούς τελετής στην Βαρσοβία.\nΟ Φρανκ-Βάλτερ Στάινμαϊερ έμοιαζε να αναφέρεται στην γερμανική ακροδεξιά, ένας από τους ηγέτες της οποίας, ο Αλεξάντερ Γκάουλαντ, έχει δηλώσει ότι τα χρόνια του Γ’ Ράιχ δεν είναι παρά μια κουτσουλιά στην γερμανική ένδοξη χιλιετία.\nΛίγες ώρες αργότερα, εκφωνώντας την ομιλία του στην Βαρσοβία, ενώπιον δεκάδων ξένων προσκεκλημένων, ανάμεσά τους ο αντιπρόεδρος των ΗΠΑ Μάικ Πενς, η καγκελάριος της Γερμανίας Αγγελα Μέρκελ, ο Αντρέι Ντούντα τους κάλεσε να αντλήσουν από το δράμα του Β’ Παγκοσμίου Πολέμου ένα δίδαγμα για τις σημερινές τους ευθύνες.\nΟ πρόεδρος της Γαλλίας Εμανουέλ, ο οποίος εκπροσωπήθηκε από τον πρωθυπουργό Εντουάρ Φιλίπ, έγραψε στο Twitter: «80 χρόνια μετά την εισβολή του ναζιστικού στρατού στην Πολωνία, ας θυμηθούμε την έκρηξη του Β’ παγκοσμίου Πολέμου που ρήμαξε την Ευρώπη. Η μάχη για την ειρήνη και τις αξίες μας δεσμεύει περισσότερο από ποτέ».


Νέα γνωριμία: Ανατροπές θα φέρει στην ερωτική σου πορεία το καινούργιο άτομο που θα γνωρίσεις μέσω των social media. Θα σε εντυπωσιάσει, θα το ερωτευτείς, θα σου αλλάξει επιθυμίες και τρόπο σκέψης. Αυτό το πρόσωπο με την ελκυστική του εμφάνιση και την πρόσχαρη προσωπικότητά του, θα σου κλέψει την καρδιά, θα σε κάνει να αδιαφορήσεις για το μέλλον και να εστιάσεις μόνο στο παρόν.\nΝέα γνωριμία: Είναι πολύ πιθανό να ερωτευτείς, και μάλιστα με την πρώτη ματιά. Θα σε ενθουσιάσει το καινούργιο πρόσωπο που θα γνωρίσεις εντελώς ξαφνικά και απρόσμενα μέσω των social media. Εκ των πρότερων σου φανερώνω πως η έλξη θα είναι αμοιβαία, γι’ αυτό μη δειλιάσεις να κινηθείς αυθόρμητα και άμεσα. Οι επαφές σας από την αρχή θα έχουν οικειότητα και χημεία, στο κλείσιμο της εβδομάδας ετοιμάσου για προσωπικό ραντεβού.\nΝέα γνωριμία: Καταφθάνει καινούργια γνωριμία μέσω των social media, που θα έχει ευτυχισμένη κατάληξη. Να το ερωτευτείς άφοβα το γοητευτικό πρόσωπο που θα γνωρίσεις, αγάπησέ το ελεύθερα, χωρίς επιφυλάξεις, τα αισθήματά σας θα είναι αμοιβαία και βάσιμα. Δώσε το περιθώριο για περεταίρω επαφές και συναντήσεις, προμηνύεται έναρξη σταθερού δεσμού μακροχρόνιας πορείας.\nΠροηγούμενο άρθροΚορονοϊός: Μετακινούν προσωπικό από δημόσια νοσοκομεία στα ιδιωτικά που επιτάχθηκαν\nΕπόμενο άρθροΝομοσχέδιο για την περιστολή του λαθρεμπορίου καυσίμων, καπνικών προϊόντων και αλκοολούχων ποτών στη Βουλή


Φοβερή νίκη του Τσιτσιπά επί του Φέντερερ - Σελίδα 2 - Αθλητικά - Insomnia.gr\n20 Ιανουαρίου 2019 στο Αθλητικά\nΚαταπληκτικό παιχνίδι έκανε.\nlikor 4 αναρτήσεις\nΣοκ ο αποκλεισμός του Φέντερερ.. στα 37 του, δηλαδή ντάξει\nΤεχνικα ο Στεφανος εχει πολυ αδύναμο backhand. Ο Φεντερερ τον εκανε οτι ηθελε αλλα δεν μπορουσε να σπασει το σερβις για αυτο και εχασε. Δυστυχως δεν μπορω να δω πως ο Στεφανος με τετοιο μειονεκτημα μπ\nΠικραμένος ο Ρότζερ φεύγοντας από το γήπεδο, αλλά στην συνέντευξη αποθέωσε τον Στέφανο. Για μένα, το μεγαλύτερο παράσημο του μικρού. Βασιλιάς στις νίκες, βασιλιάς στις ήττες...\n6 ώρες πριν, totalius είπε\nΣυνδρομη στο Eurosport μπορούμε να κάνουμε από Ελλάδα ή τρώμε άκυρο λόγω νοβα ;\nΤο είχε live στο youtube, λογικά θα το έχει και πάλι την Τρίτη.\nΦοβερή νίκη για τον Στέφανο\nΒαλε Swift Streamz\nΦοβερός για αλλη μια φορα . Μονο οταν χάνει τη συγκέντρωση του εχει προβλημα κ χρειάζεται χρονο για να τη ξαναβρεί .\nΕάν βάλει καλά στοιχεία στο παιχνίδι του και αποχτήσει μεγαλύτερη αυτοπεποίθηση νομίζω θα αφήσει εποχή.Έχει τόσο φοβερά σωματικά προσόντα!!!!!!!!!!!!\nΣήμερα τον έβλεπες να παίζει χορεύοντας αέρινα στο τερέν και ο άλλος να κινείται ούτε με τη μισή ταχύτητα από αυτόν.Μπράβο του.\nΜέχρι εδώ ήταν λογικά. Ο Ναδάλ είναι τελειώς διαφορετικός παίκτης από τον Φέντερερ.\nΔεν ξέρω τι γίνεται με τους τραυματισμούς όμως πλέον.\nΜιλάμε για κουτσάλογο πλέον ο Ναδάλ.\n20 ώρες πριν, linkin είπε\nΚαι εγώ τον είδα και τρόμαξα.\nΑπορώ πως επανέρχονται τόσο δυνατά μετά από τραυματισμούς.\nΑπό την άλλη έχουμε έναν παίκτη σε υψηλό επίπεδο που ανεβαίνει πολύ στο διχτάκι μετά από πολλά χρόνια!\nΤεχνικα ο Στεφανος εχει πολυ αδύναμο backhand. Ο Φεντερερ τον εκανε οτι ηθελε αλλα δεν μπορουσε να σπασει το σερβις για αυτο και εχασε. Δυστυχως δεν μπορω να δω πως ο Στεφανος με τετοιο μειονεκτημα μπορει να αντιμετωπίσει το topspin του Ναδαλ στο αριστερο του. Βλεποντας τον αγωνα στον Τοροντο τα πραγματα ειναι τραγικα για τον Στεφανο.\nΗ μονη λυση ειναι να κανει μονο slice στο αριστερο για να αποφυγει το topspin και το υψος της μπαλας στο forehand του Ναδαλ. Επισης ο Ναδαλ ειναι πιο αθλητικος και πιο γρηγορος. Το πιο πιθανο να χασει ο Στεφανος με 3-0 3-1.\nΑς δουμε και πως μπορει να χάσει ο Ναδαλ. Τεχνικα ο Ισπανος υπερεχει σε όλα, αλλα μερικα σουτ με υπερβολικό σπιν (forehand whip) πεφτουν κοντα. Θα ελεγα οτι σε σκληρη και γρηγορη επιφάνεια μπορει να τον παιξει παικτης σε επιπεδο Federer.\nΤο μεγαλο μειονέκτημα του Ναδαλ ειναι η εγχείρηση που εκανε στον αστράγαλο. Ισως αυτη ειναι η ευκαιρια του Στεφανου να τον νικησει. Αν τον τρεξει ισως να νιωσει ενοχλησεις και τοτε με ενα αποφασισμένο και σεληνιασμένο Τσιτσιπα η νίκη ειναι πιθανή. Δινω ενα 20% για νίκη Τσιτσιπα.\n6 ώρες πριν, likor είπε\nΓενικα οι Έλληνες δεν βλέπουν τένις. Δεν μιλάω σαν εξαιρέσεις, απλα δεν το ξέρουμε δεν το βλέπουμε. αυτό να έχουμε κερδίδα με οπαδικά συνθήματα πως είναι στο τένις; δεν ξενίζει λίγο;\nΔεν ξέρω από τένις. Αυτό που πιστεύω είναι οτι θα νικήσει ο Τσιτσιπάς γιατι έχει την ψυχολογία με το μέρος του, κόντρα στα προγνωστικά.\nΓια εμας τους άσχετους που θα δούμε τένις μετα απο δεν ξέρω ποσα χρόνια, τι έχεις να πεις για να καταλαβαίνουμε έστω τα βασικά; εκτος απο τους κανόνες που είναι ίδιοι με το βόλει σωστά; για τα σερβις το φιλε τα σετ(οχι στους ποντους) κτλ...\nΕπεξ/σία 23 Ιανουαρίου 2019 από Zerg13\n29 λεπτά πριν, Zerg13 είπε\nΔεν ξέρω από τένις. Αυτό που πιστεύω είναι οτι θα νικήσει ο Τσιτσιπάς γιατι έχει την ψυχολογία με το μέρος του, κόντρα στα προγνωστικά. Θα κλανεθ\nΓια εμας τους άσχετους που θα δούμε τένις μετα απο δεν ξέρω ποσα χρόνια, τι έχεις να πεις για να καταλαβαίνουμε έστω τα βασικά; εκτος απο τους κανόνες που είναι ίδιοι με το βόλει σωστά; για τα σερβις το φιλε τα σετ(οχι στους ποντους) κτλ... \nΤα grand slam ειναι στα 5 σετ. Καθε σετ τελειωνει στα 6 games η στο 7-5. Στο 6-6 games παιζουν tie break στους 7 ποντους αλλα πρεπει o νικητης να εχει +2 δηλ μπορει να παει 13-11. Το τενις ειναι καθαρα τεχνικο αθλημα, που αν δεν ξερεις πρεπει να παρακολουθεις τον τηλεοπτικο σχολιαστη.\n21 λεπτά πριν, likor είπε\nΔεν λενε τιποτα οι τηλεοπτικοι σχολιαστες. Ελαχιστα. Οι γραμμες του γηπεδου τι λενε; Δεν τα εχω καταλαβει.\nποιο καναλι διχνει το ματς με τον ναδαλ και ποτε;


ΤΑ ΝΕΑonline ΥΓΕΙΑ ΔΡΑΣΗ+ΖΩΗ - «Αν μπορούσα να γυρίσω πίσω το χρόνο, θα έκανα το εμβόλιο»\nΔημοσίευση: 6-4-2016, 10:42 Τελευταία ανανέωση: 6-4-2016, 10:56\nΣε βίντεο που έδωσε στη δημοσιότητα η υγειονομική Αρχή του Κουήνσλαντ, η κυρία Κόρμιτ Άβιταλ εξηγεί ότι αρνήθηκε να εμβολιαστεί επειδή ήταν μία υγιής, με πολύ καλή φυσική κατάσταση γυναίκα που είχε επιλέξει να ζει με φυσικό, οργανικό τρόπο.\nΩστόσο λίγο καιρό πριν γεννήσει, μολύνθηκε με το βακτήριο του κοκκύτη και το μετέδωσε στην μικρούλα Εύα, η οποία πέρασε εξαιτίας του ένα μήνα στην εντατική, παλεύοντας να κρατηθεί στη ζωή.\n«Αν μπορούσα να γυρίσω πίσω το χρόνο, θα προστάτευα τον εαυτό μου» λέει στο βίντεο η κυρία Άβιταλ, προσθέτοντας ότι η όλη εμπειρία «είναι αληθινός εφιάλτης».\nΜέσα σε δύο εβδομάδες από τη γέννησή της, ο βήχας της μικρούλας Εύας «είχε γίνει τρομακτικός, σαν ταινία θρίλερ, έβηχε μέχρι να γίνει μπλε και σπαρταρούσε στα χέρια μου, ανήμπορη να ανασάνει», λέει. «Υπήρχαν στιγμές που νόμιζα ότι έσβησε στα χέρια μου... Είναι μεγάλο μαρτύριο για ένα τόσο δα μικρό πλασματάκι που το αγαπάς τόσο πολύ».\nΟ δρ Πωλ Βαν Μπάιντερ, εκπρόσωπος της υγειονομικής Αρχής Gold Coast Health δήλωσε στο BBC ότι ευτυχώς η κατάσταση της Εύας βελτιώνεται και είναι πιθανό να πάρει εξιτήριο από το νοσοκομείο μέσα στις επόμενες εβδομάδες.\nΠρόσθεσε επίσης ότι εξαιτίας του αντιεμβολιαστικού κινήματος, ο κοκκύτης γίνεται ολοένα πιο συχνός στην Αυστραλία και τα ετήσια κρούσματά του υπερέβησαν πέρυσι τα 20.000.\nΤο κίνημα αυτό βασίζεται στους αναίτιους φόβους πολλών ανθρώπων για την ασφάλεια των εμβολίων, οι οποίοι παραβλέπουν το γεγονός ότι τα εμβόλια σώζουν ετησίως δεκάδες εκατομμύρια ζωές σε όλο τον κόσμο.\nΤα νεογέννητα είναι εξαιρετικά ευάλωτα σε νοσήματα όπως ο κοκκύτης και η γρίπη, έως ότου αρχίσουν να εμβολιάζονται εναντίον τους.\nΣτάδια και μετάδοση\nΣύμφωνα με το Κέντρο Ελέγχου & Πρόληψης Νοσημάτων (ΚΕΕΛΠΝΟ), ο κοκκύτης είναι μία οξεία λοίμωξη του αναπνευστικού συστήματος που οφείλεται στο βακτήριο αιμόφιλος του κοκκύτη (Bordetella pertussis).\nΗ νόσος έχει τρία στάδια. Το πρώτο λέγεται πρόδρομο ή καταρροϊκό, διαρκεί 1-2 εβδομάδες και χαρακτηρίζεται από συνάχι (καταρροή) και ξηρό (χωρίς φλέγματα) βήχα που στην αρχή εμφανίζεται μόνο το βράδυ.\nΤο δεύτερο είναι το παροξυσμικό στάδιο που διαρκεί 1-6 εβδομάδες, με τον βήχα να γίνεται προοδευτικά εντονότερος, σπασμωδικός και να εμφανίζεται με παροξυσμούς (κατά μέσον όρο φθάνουν τους 15 το 24ωρο) οι οποίοι οδηγούν σε κυάνωση λόγω παρεμπόδισης της αναπνοής και συχνά τελειώνουν με έμετο.\nΤο τρίτο στάδιο είναι αυτό της αποδρομής, που διαρκεί 2-3 εβδομάδες, με τους παροξυσμούς να γίνονται ηπιότεροι και αραιότεροι και τελικά να σταματούν.\nΟ κοκκύτης είναι ιδιαίτερα μεταδοτικός, περνώντας από άνθρωπο σε άνθρωπο μέσω του βήχα και του φταρνίσματος, ενώ οι έγκυοι μπορούν να τον περάσουν στα μωρά τους, όπως αποδεικνύει και η περίπτωση της κυρίας Άβιταλ.\nΕάν ένας μολυσμένος άνθρωπος έρθει σε επαφή με ένα ανεμβολίαστο νήπιο ή εξασθενημένο παιδί, οι συνέπειες μπορεί να είναι καταστροφικές, κατά τον δρα Τζέιμς Ντ. Τσέρυ, καθηγητή Παιδιατρικής & Λοιμωδών Νόσων στο Πανεπιστήμιο της Καλιφόρνια στο Λος Άντζελες (UCLA) και παγκοσμίου φήμης ειδικός στον κοκκύτη.\nΟι επιπλοκές του κοκκύτη αφορούν κυρίως το αναπνευστικό και το κεντρικό νευρικό σύστημα (εγκέφαλος).\nΗ συχνότερη είναι η δευτεροπαθής πνευμονία, η οποία εκδηλώνεται σε περίπου ένα στα δέκα βρέφη ηλικίας κάτω των 6 μηνών. Η πνευμονία αποτελεί και τη συχνότερη αιτία θανάτου από κοκκύτη.\nΜία άλλη σοβαρή επιπλοκή είναι η κοκκυτική εγκεφαλοπάθεια που επίσης προσβάλλει κυρίως τα βρέφη, ενώ άλλες, λιγότερο σοβαρές επιπλοκές είναι η μέση ωτίτιδα, η ανορεξία και η αφυδάτωση.\nΕπειδή, τέλος, ο δυνατός, παροξυσμικός βήχας οδηγεί σε ιδιαίτερα αυξημένες πιέσεις στο εσωτερικό του σώματος (π.χ. στην κοιλιά, στον θώρακα), είναι συχνό φαινόμενο επιπλοκές όπως η κήλη (π.χ. βουβωνοκήλη), η πρόπτωση του ορθού εντέρου και ο πνευμοθώρακας.\nΓια την προστασία από αυτόν τα παιδιά κάνουν πέντε δόσεις του τριπλού εμβολίου διφθερίτιδας-τετάνου-κοκκύτη (στις ηλικίες 2, 4 και 6 μηνών, στη συνέχεια σε ηλικία 15-18 μηνών και τέλος στα 4-6 έτη).\nΩστόσο ούτε το εμβόλιο που κάνουν τα παιδιά ούτε η νόσος καθ’ εαυτή παρέχουν μόνιμη ανοσία, διευκρινίζει ο δρ Τσέρυ.\nΟι άνθρωποι, όμως, που έχουν περάσει τη νόσο ή έχουν εμβολιαστεί εναντίον της, όταν μολύνονται εκ νέου συνήθως εκδηλώνουν συμπτώματα όμοια με εκείνα μιας απλής ίωσης του αναπνευστικού (συνάχι ή «μπούκωμα», λίγο ή καθόλου πυρετό και βήχα) τα οποία ξεπερνούν δίχως καν να πάνε στον γιατρό, καταλήγει.


Σάββατο, 24/08/2019 · Γιώργος Ανδρονικίδης Apple Samsung\nΕίναι γνωστό εδώ και αρκετό καιρό ότι η Apple εξαρτάται κατά ένα μεγάλο ποσοστό από το Νοτιοκορεατικό κολοσσό Samsung. Συγκεκριμένα, η Samsung είναι από τις μεγαλύτερες εταιρίες παραγωγής OLED panel και προμηθεύει στον Αμερικανικό κολοσσό ώστε αυτά να ενσωματωθούν στα iPhone.\nΤο προηγούμενο διάστημα υπήρξαν αρκετές αναφορές σύμφωνα με τις οποίες η Apple θα σταματήσει να προμηθεύεται panel από την Samsung. Σήμερα μία αναφορά είδε τα φώτα της δημοσιότητας η οποία υποστηρίζει ότι η Apple βρίσκεται στα τελευταία στάδια σύναψης συνεργασίας με την Κινεζική BOE Technology Group. Αυτό σημαίνει ότι αν οι δύο εταιρείες συμφωνήσουν πολύ πιθανόν ο κύριος προμηθευτής της Apple για τα iPhone 2020 να είναι η BOE αντί της Samsung.\nΝα υπενθυμίσουμε ότι η BOE έχει συνεργαστεί παλαιότερα με την Apple καθώς την προμήθευε με display για τα MacBook και iPad.\nΔεν ξερω αν φταιει οτι η huawei ειναι πια μετέωρη αλλα δηλώνω απογοητευμένος πρωτη φορα απο τη σειρα note.\nΘα μπορούσε να ηταν iPhone με τοσα στραβα που κουβαλα το note 10…\nΜάζεψες όλες τις πληροφορίες του μήνα.. Και τις έκανες σαλάτα. Εδώ, σε αυτό το άρθρο.\nΚαι μόλις συνάψει την συμφωνία με την BOE πάει η Samsung και εξαγοράζει την BOE 😁 Όσο για το σχόλιο από πάνω .. πιο άκυρο πεθαίνεις.* Το Note έβγαλε το απαρχαιωμένο βισμα δεν έχει γίνει και Apple. Κορυφαία συσκευή το Note.\n*Οχι ο το δικο μου ήταν εκγυρο🤪


ΔΙΑΒΗΤΙΚΗ ΟΦΘΑΛΜΟΠΑΘΕΙΑ - PDF\nDownload "ΔΙΑΒΗΤΙΚΗ ΟΦΘΑΛΜΟΠΑΘΕΙΑ"\n1 ΔΙΑΒΗΤΙΚΗ ΟΦΘΑΛΜΟΠΑΘΕΙΑ Δωρεάν υπηρεσία πληροφοριών από το:\n2 Ίδρυμα Νόσου Ωχράς Κηλίδας Αυστραλίας Το Ίδρυμα Νόσου Ωχράς Κηλίδας Αυστραλίας είναι μια φιλανθρωπική οργάνωση που έχει σαν αποστολή της τη μείωση της συχνότητας και των επιπτώσεων της νόσου ωχράς κηλίδας στην Αυστραλία. Το Ίδρυμα δεσμεύεται να εργαστεί για λογαριασμό του κοινού που επηρεάζεται από τη νόσο ωχράς κηλίδας, μέσω της ευαισθητοποίησης, της εκπαίδευσης, των υπηρεσιών εξυπηρέτησης πελατών, της έρευνας και της εκπροσώπησης. Η νόσος ωχράς κηλίδας, που περιλαμβάνει την εκφύλιση της ωχράς κηλίδας και τη διαβητική αμφιβληστροειδοπάθεια, είναι η κύρια αιτία τύφλωσης* και σοβαρής απώλειας όρασης στην Αυστραλία. Ως φιλανθρωπική οργάνωση, το Ίδρυμα βασίζεται σε δωρεές, κληροδοτήματα και εθελοντικές προσπάθειες συγκέντρωσης χρημάτων για την υποστήριξη του έργου του. Αν θέλετε να κάνετε μια δωρεά για να υποστηρίξετε το Ίδρυμα ή το πρόγραμμα ερευνητικών του επιχορηγήσεων, ή να μεριμνήσετε για ένα κληροδότημα, παρακαλούμε να επικοινωνήσετε με το Ίδρυμα. Για περισσότερες πληροφορίες, υποστήριξη και καθοδήγηση, ή για να εγγραφείτε ώστε να λαμβάνετε ενημερωτικά δελτία και προσκλήσεις σε παναυστραλιανές εκπαιδευτικές συγκεντρώσεις ή άλλες εκδηλώσεις, παρακαλούμε να επικοινωνήσετε με το Ίδρυμα. Macular Disease Foundation Australia Γραμμή Βοήθειας: E: W: * τύφλωση όπως ορίζεται από το νόμο\n3 Πίνακας Περιεχομένων Τι είναι ο διαβήτης;...2 Ο διαβήτης και τα μάτια...3 Πώς λειτουργεί το μάτι;... 4 Πώς επηρεάζει ο διαβήτης το μάτι;...4 Τι συμβαίνει στην διαβητική αμφιβληστροειδοπάθεια;...5 Πόσο συνηθισμένη είναι η διαβητική αμφιβληστροειδοπάθεια;...6 Παράγοντες κινδύνου για τη διαβητική αμφιβληστροειδοπάθεια...6 Πρόληψη της διαβητικής αμφιβληστροειδοπάθειας...9 Πώς θα ξέρετε αν έχετε διαβητική αμφιβληστροειδοπάθεια; Ποιες εξετάσεις χρησιμοποιούνται για τη διάγνωση της διαβητικής αμφιβληστροειδοπάθειας; Θεραπεία για την πρόωρη διαβητική αμφιβληστροειδοπάθεια Θεραπεία για πιο προχωρημένη και απειλητική για την όραση διαβητική αμφιβληστροειδοπάθεια Διαχείριση της απώλειας όρασης Ενημερωτικές εκδόσεις και βοηθητικά υλικά του Ιδρύματος Νόσου Ωχράς Κηλίδας Αυστραλίας Οργανισμοί για το Διαβήτη\n4 Τι είναι ο διαβήτης; Ο διαβήτης είναι μια πολύπλοκη, σοβαρή, χρόνια (μακράς διάρκειας) πάθηση η οποία μπορεί να έχει σημαντικές συνέπειες σε πολλά μέρη του σώματος που περιλαμβάνουν τα μάτια, τα νεύρα, τον εγκέφαλο, τα νεφρά, την καρδιά και τα άκρα. Αυτές οι συνέπειες οφείλονται σε μεγάλο βαθμό σε βλάβη των αιμοφόρων αγγείων. Μια κρίσιμη πτυχή του διαβήτη είναι ότι, αν και δεν μπορεί να θεραπευτεί οριστικά, οι επιπλοκές του και άλλα συναφή προβλήματα υγείας μπορεί να μειωθούν σημαντικά ή και να προληφθούν στη συντριπτική πλειοψηφία των ανθρώπων με την καλύτερη δυνατή διαχείριση των επιπέδων γλυκόζης στο αίμα, ιδιαίτερη προσοχή στη διατροφή, έλεγχο του βάρους και τακτική σωματική δραστηριότητα. Ο διαβήτης είναι μια σοβαρή πάθηση. Απαιτεί σε καθημερινό επίπεδο αυτοδιαχείριση και προσωπική ευθύνη, που περιλαμβάνουν ρύθμιση των επιπέδων της γλυκόζης αίματος, της αρτηριακής πίεσης και των λιπιδίων του αίματος μέσα από την διατήρηση υγιούς βάρους, υγιεινής διατροφής και υγιούς δραστηριότητας. Η πρόσβαση σε μια διεπιστημονική ομάδα επαγγελματιών υγείας θα στηρίξει τη φροντίδα του διαβήτη με εξατομικευμένο τρόπο. Υπάρχουν τρεις κύριοι τύποι διαβήτη: Ο διαβήτης τύπου 1 είναι μια αυτοάνοση πάθηση στην οποία ενεργοποιείται μόνο του το ανοσοποιητικό σύστημα για να καταστρέψει τα κύτταρα του παγκρέατος που παράγουν ινσουλίνη. Δεν είναι γνωστό τι προκαλεί αυτή την αυτοάνοση αντίδραση. Ο διαβήτης τύπου 1 δεν συνδέεται με τροποποιήσιμους παράγοντες τρόπου ζωής και δεν μπορεί να προληφθεί. Ο διαβήτης τύπου 1 μπορεί να εμφανιστεί σε οποιαδήποτε ηλικία αν και αρχίζει συνήθως σε παιδιά, έφηβους και νεαρούς ενήλικες. Όλοι οι άνθρωποι με διαβήτη τύπου 1 για να επιβιώσουν χρειάζονται θεραπεία με ινσουλίνη. Ο διαβήτης τύπου 2 είναι μια χρόνια πάθηση κατά την οποία το σώμα αντιστέκεται στις κανονικές επιδράσεις της ινσουλίνης ή/και σταδιακά χάνει την ικανότητά του να παράγει αρκετή ινσουλίνη στο πάγκρεας. Δεν είναι γνωστό τι προκαλεί τον διαβήτη τύπου 2. Ο διαβήτης τύπου 2 συνδέεται με τροποποιήσιμους παράγοντες κινδύνου τρόπου ζωής (υπερβολικό βάρος/παχυσαρκία, ανθυγιεινή διατροφή, έλλειψη σωματικής άσκησης, στρες). Ο διαβήτης τύπου 2 έχει επίσης κληρονομικό χαρακτήρα. Ο διαβήτης τύπου 2 αναπτύσσεται συνήθως σε ενήλικες, αν και παρουσιάζεται όλο και πιο συχνά σε παιδιά και νεαρούς ενήλικες. Ο διαβήτης της κύησης είναι ένας τύπος διαβήτη που εμφανίζεται κατά τη διάρκεια της εγκυμοσύνης και επηρεάζει το 5-10% των κυήσεων στην Αυστραλία. Αυτή η κατάσταση συνήθως εξαφανίζεται μετά την γέννηση του μωρού, ωστόσο τόσο η μητέρα όσο και το μωρό έχουν περισσότερες πιθανότητες να αναπτύξουν αργότερα στη ζωή τους διαβήτη τύπου 2. 2\n5 Ο διαβήτης και τα μάτια Ο κάθε άνθρωπος που έχει διαβήτη διατρέχει τον κίνδυνο να εμφανίσει διαβητική οφθαλμοπάθεια. Οι περισσότεροι άνθρωποι θεωρούν την όραση ως την πιο πολύτιμή τους αίσθηση. Γι αυτό είναι ζωτικής σημασίας να γνωρίζουν τον κίνδυνο της διαβητικής πάθησης των ματιών και να καταλαβαίνουν πώς θα μπορούσαν να προλάβουν την εμφάνισή της. Για όσους έχουν ήδη διαβητική πάθηση των ματιών, υπάρχουν μέτρα που μπορούν να λάβουν για να μειώσουν τον κίνδυνο περαιτέρω απώλειας της όρασης. Η διαχείριση του διαβήτη μπορεί να είναι δύσκολη. Κάποιος που ζει με διαβητική αμφιβληστροειδοπάθεια και τις πιθανές επιπτώσεις της στην όραση μπορεί ν αντιμετωπίζει πολλές προκλήσεις. Ωστόσο οι περισσότεροι άνθρωποι με διαβητική αμφιβληστροειδοπάθεια θα πρέπει να διατηρήσουν την περισσότερη, αν όχι όλη την όρασή τους, αρκεί να γίνει έγκαιρη διάγνωση και να λαμβάνονται όλα τα μέτρα ώστε να διατηρείται υπό έλεγχο. Εξέταση των ματιών Προσοχή! Όταν δείτε τον επαγγελματία φροντίδας των ματιών σας, να τον/την ενημερώσετε οπωσδήποτε ότι έχετε διαβήτη και για πόσο καιρό. Αν έχετε διαβήτη, να επισκέπτεστε έναν οφθαλμίατρο ή οπτικό τουλάχιστον κάθε δύο χρόνια για μια λεπτομερή εξέταση διαστολής των ματιών 1. Άτομα με διαβήτη που έχουν επιπρόσθετους παράγοντες κινδύνου (π.χ. υψηλή αρτηριακή πίεση, ανεπαρκή έλεγχο του διαβήτη), συμπεριλαμβανομένων των αυτοχθόνων, πρέπει να κάνουν εξέταση των ματιών τουλάχιστον κάθε 12 μήνες, ακόμη και αν η όρασή τους φαίνεται να είναι τέλεια 1. Οι άνθρωποι που έχουν διαβητική ασθένεια των ματιών πρέπει να ελέγχουν τα μάτια τους κάθε 12 μήνες, ακόμη και αν η όρασή τους φαίνεται να είναι τέλεια, ή πιο συχνά αν η ασθένεια είναι προχωρημένη 1. Να ακολουθείτε τις οδηγίες του επαγγελματία φροντίδας των ματιών σας και μην ακυρώνετε ή καθυστερείτε ραντεβού εκτός αν είναι απολύτως απαραίτητο. Όσο πιο πολύ καιρό έχετε το διαβήτη, τόσο πιο σημαντικό είναι να κάνετε τακτικές εξετάσεις των ματιών, ακόμη και αν οι εξετάσεις δεν έδειχναν τίποτε ανησυχητικό στο παρελθόν. Αυτό συμβαίνει επειδή ο κίνδυνος της νόσου του οφθαλμού σχετίζεται στενά με τη διάρκεια του διαβήτη. Anthony Johnson / Fairfax Syndication 3\n6 Πώς λειτουργεί το μάτι; Το μάτι μοιάζει πολύ σαν μια παλιομοδίτικη φωτογραφική μηχανή με φιλμ. Το μπροστινό μέρος του ματιού, που περιλαμβάνει τον κερατοειδή χιτώνα, την ίριδα, την κόρη και το φακό, εστιάζει την εικόνα πάνω στον λεπτό αμφιβληστροειδή χιτώνα που επενδύει ως μεμβράνη το πίσω μέρος του οφθαλμού. Ο αμφιβληστροειδής είναι ευαίσθητος στο φως και λειτουργεί όπως το φιλμ στη φωτογραφική μηχανή, συλλαμβάνοντας τις εικόνες που στη συνέχεια τις αποστέλλει μέσω του οπτικού νεύρου στον εγκέφαλο, όπου οι εικόνες ερμηνεύονται. Ο αμφιβληστροειδής είναι ένας πολύ ενεργός, σύνθετος νευρικός ιστός που τροφοδοτείται με αίμα από ένα λεπτό δίκτυο εξειδικευμένων αιμοφόρων αγγείων. Ίριδα Αμφιβληστροειδής Χιτώνας Κερατοειδής Χιτώνας Οπτικό Νεύρο Φακός Το φως που εισέρχεται στο μάτι εστιάζεται επάνω σε μια περιοχή του αμφιβληστροειδούς που ονομάζεται ωχρά κηλίδα, η οποία έχει περίπου το μέγεθος ενός κεφαλιού καρφίτσας. Η ωχρά κηλίδα είναι ένα πολύ εξειδικευμένο τμήμα του αμφιβληστροειδούς και έχει την ευθύνη να βλέπει ψιλές λεπτομέρειες για δραστηριότητες όπως η ανάγνωση και η γραφή, και να αναγνωρίζει τα χρώματα. Το υπόλοιπο του αμφιβληστροειδούς προσφέρει πλευρική (περιφερική) όραση. Πώς επηρεάζει ο διαβήτης το μάτι; Ο διαβήτης μπορεί να επηρεάσει το μάτι με διάφορους τρόπους: Παροδική θόλωση της όρασης: Οι ασυνήθιστες αλλαγές στα επίπεδα της γλυκόζης αίματος, που προκύπτουν από διαβήτη, μπορεί να επηρεάσουν το σχήμα του φακού στο εσωτερικό του ματιού, αλλάζοντας έτσι την εστίαση, ειδικά όταν τα επίπεδα γλυκόζης στο αίμα είναι υψηλά. Αυτό μπορεί να οδηγήσει σε θόλωση της όρασης, η οποία έρχεται και φεύγει κατά τη διάρκεια της ημέρας, ανάλογα με τα επίπεδα γλυκόζης στο αίμα. Αυτή είναι γενικά μια βραχυπρόθεσμη επενέργεια, που όμως μπορεί να επηρεάσει κάποιους ανθρώπους για αρκετούς μήνες. Διαβητική αμφιβληστροειδοπάθεια: Αυτή είναι η πιο κοινή και πιο σοβαρή διαβητική πάθηση του οφθαλμού. Είναι η κύρια αιτία τύφλωσης σε Αυστραλούς εργάσιμης ηλικίας. 4\n7 Καταρράκτης: Μια πιο μακροπρόθεσμη επίδραση του διαβήτη είναι ότι ο φακός του ματιού μπορεί να θολώσει. Αυτό ονομάζεται καταρράκτης. Ο καταρράκτης μπορεί να εμφανιστεί σε οποιονδήποτε, αλλά συμβαίνει πιο συχνά και νωρίτερα στην ζωή των ατόμων με διαβήτη. Γλαύκωμα: Ο διαβήτης αυξάνει τον κίνδυνο του γλαυκώματος που οδηγεί σε προοδευτική βλάβη του οπτικού νεύρου στο πίσω μέρος του οφθαλμού. Ενώ αυτό αναπτύσσεται συνήθως αργά, χωρίς συμπτώματα στα αρχικά στάδια, μπορεί να οδηγήσει σε τύφλωση αν δεν ανιχνευτεί νωρίς και αντιμετωπιστεί αποτελεσματικά. Τι συμβαίνει στη διαβητική αμφιβληστροειδοπάθεια; Τα πρώτα στάδια Με την πάροδο του χρόνου, τα υψηλά επίπεδα γλυκόζης στο αίμα μπορεί να οδηγήσουν σε βλάβη των μικρών, εξειδικευμένων αιμοφόρων αγγείων στον αμφιβληστροειδή χιτώνα στο πίσω μέρος του ματιού. Τα αγγεία γίνονται πιο αδύναμα και μπορεί να αφήνουν να διαρρέει καθαρό υγρό ή/και να φράξουν. Αυτό ονομάζεται μη-παραγωγική διαβητική αμφιβληστροειδοπάθεια και συνήθως δεν επηρεάζει την όραση. Στάδια κατά τα οποία απειλείται η όραση Η διαρροή υγρού από αιμοφόρα αγγεία του αμφιβληστροειδούς που έχουν υποστεί φθορά μπορεί να οδηγήσει σε πρήξιμο του αμφιβληστροειδούς (οίδημα) και να διακόψει την κανονική του λειτουργία. Αν αυτό το πρήξιμο είναι στην κεντρική περιοχή της ωχράς κηλίδας (προκαλώντας διαβητικό οίδημα της ωχράς κηλίδας ή DME), μπορεί να επιφέρει προοδευτική απώλεια στην ευκρινή, κεντρική όραση, και ακόμη τύφλωση όπως ορίζεται νομικά, αν και δεν θα προκαλέσει κατάμαυρη ή ολική τύφλωση. Το διαβητικό οίδημα της ωχράς κηλίδας είναι η πιο κοινή αιτία απώλειας της όρασης σε άτομα με διαβητική αμφιβληστροειδοπάθεια. Επηρεάζει συχνά και τα δύο μάτια ταυτόχρονα. Η απόφραξη των μικρών αιμοφόρων αγγείων του αμφιβληστροειδούς μπορεί να διαταράξει τη λειτουργία της ωχράς κηλίδας, αλλά το πιο σημαντικό είναι ότι μπορεί να προκαλέσει ενδεχομένως παραγωγική διαβητική αμφιβληστροειδοπάθεια (PDR) με αποτέλεσμα την τύφλωση. Αν η απόφραξη είναι αρκετά σοβαρή, τότε μειώνεται η παροχή οξυγόνου (ισχαιμία) προς τον αμφιβληστροειδή. Η φύση προσπαθεί να το διορθώσει αυτό με την ανάπτυξη νέων αιμοφόρων αγγείων από τον αμφιβληστροειδή. Δυστυχώς αυτά τα αγγεία είναι ανώμαλα και πολύ εύθραυστα. Μεγαλώνουν προς τα εμπρός μέσα στην κεντρική υαλοειδική κοιλότητα του ματιού, όπου τείνουν να σπάζουν και να αιμορραγούν μέσα στην υαλοειδική κοιλότητα εμποδίζοντας έτσι την όραση. Η διαδικασία είναι προοδευτική και χωρίς συμπτώματα μέχρι ν αρχίσουν να αιμορραγούν τα αγγεία. Τα αγγεία αυτά σχηματίζουν στη συνέχεια ουλές και μπορεί να έλκουν τον αμφιβληστροειδή, προκαλώντας ενδεχομένως την αποκόλλησή του. Αν η παραγωγική διαβητική αμφιβληστροειδοπάθεια δεν αντιμετωπιστεί έγκαιρα, μπορεί να οδηγήσει σε συνολική ( κατάμαυρη ) τύφλωση. Με τον καιρό, η πλειοψηφία των ατόμων με διαβήτη θα αναπτύξουν αμφιβληστροειδοπάθεια, ωστόσο η σοβαρότητα της ασθένειας επηρεάζεται σε μεγάλο βαθμό από το πόσο καλά ελέγχεται ο διαβήτης. 5\n8 Πόσο συνηθισμένη είναι η διαβητική αμφιβληστροειδοπάθεια; Η διαβητική αμφιβληστροειδοπάθεια είναι η κύρια αιτία τύφλωσης, που μπορεί να προληφθεί, σε άτομα εργάσιμης ηλικίας στην Αυστραλία και θεωρείται ότι είναι μια σημαντική απειλή για την υγεία παγκοσμίως 1. Σχεδόν 1,1 εκατομμύρια Αυστραλοί έχουν διαγνωστεί (γνωστά περιστατικά) ως διαβητικοί 2. Απ αυτούς, πάνω από έχουν κάποιο βαθμό διαβητικής αμφιβληστροειδοπάθειας, και περίπου έχουν προχωρήσει στα απειλητικά για την όραση στάδια της οφθαλμοπάθειας 1. 1,1 εκατομμύρια Αυστραλοί έχουν διαγνωστεί ως διαβητικοί και βρίσκονται σε κίνδυνο. Παράγοντες κινδύνου για τη διαβητική αμφιβληστροειδοπάθεια Ανεξέλεγκτοι παράγοντες κινδύνου Διάρκεια του διαβήτη: Η διάρκεια του διαβήτη είναι ο ισχυρότερος παράγοντας κινδύνου για την ανάπτυξη αμφιβληστροειδοπάθειας 1. Αυτό σημαίνει ότι είναι πολύ σημαντικό να κάνουμε τακτικούς ελέγχους των ματιών, ακόμη και αν όλες οι προηγούμενες εξετάσεις ήταν καθαρές. Εθνικότητα : Οι Αυτόχθονες Αυστραλοί και Κάτοικοι των Νήσων Τόρρες Στρέιτ έχουν δύο έως τέσσερις φορές περισσότερες πιθανότητες από το γενικό πληθυσμό να αναπτύξουν διαβήτη και κατά συνέπεια βρίσκονται σε πολύ μεγαλύτερο κίνδυνο να παρουσιάσουν προβλήματα όρασης που σχετίζονται με το διαβήτη 1. Άλλες ομάδες πληθυσμών συμπεριλαμβανομένων και ορισμένων της Μέσης Ανατολής και της Ασίας όπως και αυτών που προέρχονται από τα νησιά του Ειρηνικού διατρέχουν 6 επίσης υψηλότερο κίνδυνο. Γενετική: Μελέτες έχουν δείξει ότι πολλοί γενετικοί παράγοντες μπορούν να επηρεάσουν την εμφάνιση των επιπλοκών του διαβήτη, συμπεριλαμβανομένης της σοβαρότητας και της ταχύτητας με την οποία εμφανίζεται η διαβητική αμφιβληστροειδοπάθεια 1. Ιατρικό ιστορικό: Οι γυναίκες που έχουν προηγουμένως διαγνωσθεί με διαβήτη κύησης (ή μια πάθηση γνωστή ως σύνδρομο πολυκυστικών ωοθηκών) διατρέχουν αυξημένο κίνδυνο να αναπτύξουν διαβήτη τύπου 2 1, και ως εκ τούτου αργότερα στη ζωή τους αμφιβληστροειδοπάθεια.\n9 Ελεγχόμενοι παράγοντες κινδύνου Υψηλές ποσότητες γλυκόζης στο αίμα: Τα άτομα που έχουν σταθερά υψηλά επίπεδα γλυκόζης στο αίμα βρίσκονται σε κίνδυνο σοβαρής απώλειας όρασης και τύφλωσης Δράση: p Η τακτική παρακολούθηση από επαγγελματίες του τομέα υγείας είναι απαραίτητη ώστε να συμβάλει στη διατήρηση της όρασης. Άτομα με διαβήτη των οποίων η γλυκόζη δεν είναι εντός των επιδιωκομένων ορίων έχουν σχεδόν οκτώ φορές περισσότερες πιθανότητες να εμφανίσουν διαβητική αμφιβληστροειδοπάθεια. p Είναι σημαντικό να μιλήσετε με τον οικογενειακό σας γιατρό ή με ειδικό γιατρό του διαβήτη για τους προσωπικούς σας στόχους επιπέδων γλυκόζης στο αίμα, που μπορεί να εξαρτώνται από την ηλικία, τη φυσική σας κατάσταση και άλλους παράγοντες κινδύνου. p Αν υπάρχει ήδη κάποιος βαθμός διαβητικής αμφιβληστροειδοπάθειας, ο στόχος είναι ένα επίπεδο γλυκοζυλιωμένης αιμοσφαιρίνης (HbA1c) 7% ή λιγότερο (53 mmol/mol) 1. (Η HbA1c είναι μια ουσία που μετρά τον έλεγχο της γλυκόζης αίματος κατά την διάρκεια των προηγούμενων λίγων μηνών. Σημειώστε πως ο στόχος για την HbA1c είναι διαφορετικός από τον στόχο για την γλυκόζη του αίματος σε οποιαδήποτε δεδομένη στιγμή). Ένας περιοδικός έλεγχος της HbA1c συνεπώς συνιστάται. p Για μερικά άτομα, μπορεί να συνιστάται συνεχής παρακολούθηση της γλυκόζης αίματος. Θα πρέπει να ζητείται καθοδήγηση από έναν ειδικό του διαβήτη. Υψηλή αρτηριακή πίεση: Τα άτομα με διαβήτη και υψηλή αρτηριακή πίεση δεν είναι μόνο πιο πιθανό να αναπτύξουν διαβητική αμφιβληστροειδοπάθεια, αλλά η ασθένεια θα προχωρήσει επίσης σ αυτά πιο γρήγορα. Επίσης θα επιδεινώσει κάθε οίδημα της ωχράς κηλίδας (διαρροή υγρού). Δράση: p Αν υπάρχει ήδη κάποιος βαθμός διαβητικής αμφιβληστροειδοπάθειας, ο στόχος πρέπει να είναι συστολική πίεση του αίματος (ο μεγαλύτερος αριθμός) έως 130 mm Hg ή λιγότερο 1. Λιπίδια του αίματος: Τα άτομα με μη-φυσιολογικά λιπίδια αίματος διατρέχουν μεγαλύτερο κίνδυνο ανάπτυξης διαβητικής αμφιβληστροειδοπάθειας. Δράση: p Φροντίστε τα λιπίδια του αίματος να είναι σε φυσιολογικά επίπεδα. p Πρέπει να ζητάτε καθοδήγηση από τον οικογενειακό γιατρό ή ειδικό διαβητολόγο. 7\n10 Βάρος και άσκηση: Τα άτομα που έχουν υπερβολικό βάρος, ειδικά γύρω από τη μέση, έχουν σημαντικά αυξημένο κίνδυνο επιδείνωσης του διαβήτη τους. Η τακτική άσκηση βοηθά την ινσουλίνη να δουλέψει καλύτερα, χαμηλώνει την αρτηριακή πίεση, βοηθά στη μείωση του βάρους και ελαττώνει το στρες. Μια σχετικά μικρή απώλεια βάρους ακόμα και της τάξης του 5 έως 10% του τρέχοντος βάρους μπορεί να οδηγήσει σε σημαντική μείωση του κινδύνου. Δράση: p Ενσωματώστε την άσκηση στην καθημερινή σας ρουτίνα. p Συζητήστε για όλες τις προγραμματισμένες αλλαγές στη διατροφή ή ένα πρόγραμμα άσκησης με τον οικογενειακό σας γιατρό ή ειδικό διαβητολόγο. p Ένας Διαπιστευμένος Εκπαιδευτής για το Διαβήτη (Credentialled Diabetes Educator ) ) μπορεί να σας στηρίξει ώστε ν αυξήσετε την άσκηση στην καθημερινή σας ρουτίνα. Κάπνισμα: Το κάπνισμα αυξάνει σημαντικά τον κίνδυνο του διαβήτη και των συναφών του παθήσεων. Επίσης αυξάνει την αρτηριακή πίεση και τα επίπεδα σακχάρου στο αίμα, κάνοντας δυσκολότερο τον έλεγχο του διαβήτη. Δράση: p Ζητήστε βοήθεια για να σταματήσετε το κάπνισμα. Ο οικογενειακός γιατρός μπορεί να παρέχει συμβουλές σχετικά με τις πολλές επιλογές υποστήριξης που διατίθενται. 8\n11 Πρόληψη της διαβητικής αμφιβληστροειδοπάθειας Πρόληψη της διαβητικής αμφιβληστροειδοπάθειας Η πρόωρη διαβητική αμφιβληστροειδοπάθεια δεν έχει κανένα σύμπτωμα, και η προοδευτική βλάβη επέρχεται πριν από οποιαδήποτε αλλαγή στην όραση. Μερικές φορές η εξέλιξη της νόσου μπορεί να είναι γρήγορη. Πριν τριάντα χρόνια, οι πιθανότητες να τυφλωθεί κάποιος μέσα σε πέντε χρόνια από τη διάγνωση σοβαρής διαβητικής αμφιβληστροειδοπάθειας δεν ήταν καλύτερη από 50%. Σήμερα η έγκαιρη διάγνωση, η διαχείριση και θεραπεία της διαβητικής αμφιβληστροειδοπάθειας προσφέρει μια μεγάλη πιθανότητα να γλυτώσει κανείς την όρασή του. Επίπεδα γλυκόζης στο αίμα (μερικές φορές ονομάζονται επίπεδα σακχάρου ). Ο αυστηρός έλεγχος της γλυκόζης στο αίμα θα μειώσει σημαντικά το μακροπρόθεσμο κίνδυνο απώλειας της όρασης. Διατροφή και άσκηση, μαζί με τη χορηγούμενη φαρμακευτική αγωγή, αποτελούν το κλειδί για την επίτευξη του ελέγχου της γλυκόζης στο αίμα. Ένας Διαπιστευμένος Εκπαιδευτής του Διαβήτη θα συνεργάζεται συχνά με τον οικογενειακό γιατρό και θα παρέχει λεπτομερή εκπαίδευση αυτοδιαχείρισης. Τα επίπεδα γλυκόζης του αίματος μπορεί να παρακολουθούνται στο σπίτι με μια συσκευή (μετρητής σακχάρου του αίματος) που διατίθεται από τους εκπαιδευτές διαβήτη, το σύλλογο διαβητικών της πολιτείας ή της επικράτειάς σας και τα περισσότερα φαρμακεία. Ο εκπαιδευτής του διαβήτη ή ο φαρμακοποιός μπορούν να σας βοηθήσουν να επιλέξετε ένα μετρητή και να σας προσφέρουν την κατάλληλη εκπαίδευση. Μετρητές σακχάρου του αίματος που δίνουν το αποτέλεσμα φωνητικά είναι επίσης διαθέσιμοι για άτομα με προβλήματα στην όραση. Μια περιοδική εξέταση αίματος HbA1c επίσης συνιστάται αφού παρέχει μια ένδειξη ελέγχου της γλυκόζης στο αίμα κατά την διάρκεια αρκετών μηνών. Το Εθνικό Πρόγραμμα Υπηρεσιών Διαβήτη (National Diabetes Services Scheme - NDSS) το οποίο είναι ένα πρόγραμμα της Αυστραλιανής Κυβέρνησης που διευθύνεται από τον Σύλλογο Διαβητικών Αυστραλίας (Diabetes Australia ) παρέχει επιδοτούμενη πρόσβαση σε προϊόντα και βοηθήματα για την αυτοδιαχείριση του διαβήτη. Για προμηθευτές φωνητικών συσκευών, συμπεριλαμβανομένων και μετρητών σακχάρου του αίματος, ανατρέξτε στο δημοσίευμα του Ιδρύματος Νόσου Ωχράς Κηλίδας, Low Vision Aids & Technology A Guide (Οδηγός - Τεχνολογία και Βοηθήματα Χαμηλής Όρασης) ή καλέστε το Ίδρυμα στο Για να βρείτε Διαπιστευμένο Εκπαιδευτή του Διαβήτη πηγαίνετε στο Επικοινωνήστε με το Σύλλογο Διαβητικών Αυστραλίας (Diabetes Australia) της πολιτείας ή της επικράτειάς σας και το NDSS στο ή\n12 Διατροφή Η διατροφή είναι κρίσιμη για τη διαχείριση των επιπέδων γλυκόζης στο αίμα. Η υγιεινή διατροφή για τον διαβήτη περιλαμβάνει την επιλογή τροφών με υψηλή περιεκτικότητα σε φυτικές ίνες, τροφών πλούσιων σε υδατάνθρακες με χαμηλό γλυκαιμικό δείκτη (GI) και μείωση του λίπους, ειδικά του κορεσμένου λίπους. Η πρόσληψη τροφής πρέπει να εξισορροπείται με την άσκηση για την διατήρηση ενός υγιούς σωματικού βάρους. Πάντα να μιλάτε με τον οικογενειακό σας γιατρό πριν από την έναρξη ή την αλλαγή μιας δίαιτας. Ζητήστε από τον οικογενειακό γιατρό να σας παραπέμψει σε έναν Αναγνωρισμένο Διαιτολόγο (Accredited Practising Dietitian) και σε πρόγραμμα εκπαίδευσης του διαβήτη για υποστήριξη που αφορά την υγιεινή διατροφή, περιλαμβανομένου ενός υγιεινού διαιτολογίου, προσαρμοσμένου στις ατομικές σας ανάγκες. Περισσότερες πληροφορίες σχετικά με τη διατροφή διατίθενται από το Σύλλογο Διαβητικών Αυστραλίας (Diabetes Australia) και τους Συλλόγους Διαβήτη στις διάφορες πολιτείες. Δείτε στοιχεία επικοινωνίας στο πίσω μέρος αυτού του φυλλαδίου. Σωματική δραστηριότητα Η τακτική σωματική δραστηριότητα, συμπεριλαμβανομένης της αεροβικής άσκησης και της γυμναστικής αντιστάσεων, είναι σημαντικό στοιχείο στη βέλτιστη διαχείριση του διαβήτη. Η αεροβική άσκηση μπορεί να περιλαμβάνει γρήγορο περπάτημα, τρέξιμο, ποδηλασία, κολύμβηση και χορό. Ασκήσεις αντίστασης όπως η μέτρια προπόνηση με βάρη βελτιώνει την μυϊκή δύναμη και συμπληρώνει τα οφέλη της αεροβικής άσκησης. Η σωματική δραστηριότητα μπορεί επίσης να είναι ένας αποτελεσματικός τρόπος για την διαχείριση των επιπέδων στρες και την απελευθέρωση έντασης. Και τα δύο απ αυτά είναι σημαντικά για τη διαχείριση των επιπέδων γλυκόζης στο αίμα. Πάντα να μιλάτε στον οικογενειακό σας γιατρό ή στον επαγγελματία υγείας του διαβήτη πριν προχωρήσετε σε ένα νέο πρόγραμμα άσκησης. 10\n13 Πώς θα ξέρετε αν έχετε διαβητική αμφιβληστροειδοπάθεια; Στα πρώτα στάδια που δεν εξαπλώνεται γρήγορα η διαβητική αμφιβληστροειδοπάθεια συνήθως δεν υπάρχουν συμπτώματα. Ωστόσο, όταν η ασθένεια φτάσει στo παραγωγικό στάδιο, η απώλεια της όρασης μπορεί να συμβεί γρήγορα και μπορεί να είναι μόνιμη. Αυτό καθιστά απαραίτητο για όλους εκείνους που ζουν με διαβήτη να κάνουν μια λεπτομερή εξέταση διαστολής του ματιού τουλάχιστον κάθε δύο χρόνια, ή πιο συχνά εάν συνιστάται, και να ακολουθούν τις συμβουλές των ειδικών για να μειώνονται οι κίνδυνοι της διαβητικής αμφιβληστροειδοπάθειας. Αφότου γίνει διάγνωση διαβητικής αμφιβληστροειδοπάθειας, είναι ανάγκη να ελέγχεται τουλάχιστον κάθε 12 μήνες, ακόμα και κάθε τρίμηνο, ανάλογα με το βαθμό εξέλιξης της νόσου. Ανεξάρτητα από το αν έχει γίνει ή όχι διάγνωση διαβητικής αμφιβληστροειδοπάθειας, είναι σημαντικό να επισκέπτεστε οφθαλμίατρο ή οπτικό το συντομότερο δυνατόν αν υπάρχουν ξαφνικές αλλαγές στην όραση. Τα ακόλουθα συμπτώματα μπορεί να μην είναι απαραίτητα σημάδια διαβητικής αμφιβληστροειδοπάθειας, αλλά θα πρέπει πάντα να ελέγχονται: σκούρες κηλίδες ή τρύπες στο οπτικό πεδίο θολή, στρεβλή, αμυδρή ή διπλή όραση δυσκολία όρασης τη νύχτα, ή αυξημένη ευαισθησία στα φώτα και στο ενοχλητικά έντονο φως συχνές αλλαγές στη συνταγή γυαλιών φωτεινά φωτοστέφανα γύρω από τα φώτα φωτεινές αναλαμπές και μεγάλα ιπτάμενα στίγματα ή μυγάκια (τα μυγάκια είναι στίγματα με τη μορφή κουκίδων, κύκλων, γραμμών ή ιστών αράχνης που κινούνται διαμέσου του οπτικού πεδίου. Αυτά γίνονται πιο εμφανή όταν κοιτάζουμε προς ένα λευκό τοίχο ή καθαρό ουρανό). Όσο πιο πολύ καιρό έχετε το διαβήτη, τόσο μεγαλύτερη είναι η πιθανότητα να πάθετε αμφιβληστροειδοπάθεια. Ακόμη και αν τα αποτελέσματα των εξετάσεων των ματιών σας ήταν πάντα καθαρά, μην σταματάτε να κάνετε τακτικά ελέγχους των ματιών σας. 11\n14 Ποιες εξετάσεις χρησιμοποιούνται για τη διάγνωση της διαβητικής αμφιβληστροειδοπάθειας; Ένας οπτικός ή οφθαλμίατρος θα χρησιμοποιήσει αρκετές εξετάσεις για να κάνει διάγνωση της διαβητικής αμφιβληστροειδοπάθειας. Εξέταση οπτικής οξύτητας Το διάγραμμα οπτικής οξύτητας μετρά την όραση σε διάφορες αποστάσεις. Από μια ορισμένη απόσταση, ο οφθαλμίατρος ή ο οπτικός θα ζητήσει να διαβάσετε δυνατά προοδευτικά μικρότερες σειρές με κεφαλαία γράμματα. Οφθαλμοσκόπηση και εξέταση σχισμοειδούς λυχνίας Όργανα που μοιάζουν με μικροσκόπια θα χρησιμοποιηθούν για να εξετάσουν αν υπάρχουν στον αμφιβληστροειδή τα ακόλουθα σημάδια διαβητικής αμφιβληστροειδοπάθειας: Διαρροή αιμοφόρων αγγείων με μικρές αιμορραγίες στον αμφιβληστροειδή Πρήξιμο και φλεγμονή (οίδημα) Λιπαρές κίτρινες εναποθέσεις (εξιδρώματα) Χνουδωτές λευκές σαν βαμβάκι κηλίδες που υποδεικνύουν περιοχές όπου οι ιστοί έχουν νεκρωθεί και έχουν γίνει αδιαφανείς Πριν από αυτή την εξέταση, ο επαγγελματίας φροντίδας ματιών θα πρέπει να διαστείλει (να μεγεθύνει) τις κόρες των ματιών χρησιμοποιώντας οφθαλμικές σταγόνες. Αυτό δίνει μια καλύτερη εικόνα του αμφιβληστροειδούς στο πίσω μέρος του ματιού, αλλά μπορεί να θολώσει την όραση για λίγες ώρες. Δεν είναι συνετό να οδηγείτε ενώ η όραση είναι θολή, γι αυτό κανονίστε πώς θα φτάσετε στο σπίτι πριν από το ραντεβού. Σε μερικούς ασθενείς μπορεί να ληφθεί φωτογραφία του αμφιβληστροειδούς χωρίς διαστολή της κόρης. Τονομέτρηση Μετά την χρήση σταγόνων με αναισθητικό, ο επαγγελματίας της φροντίδας ματιών μπορεί να χρησιμοποιήσει ένα τονόμετρο για να μετρήσει την ενδοφθάλμια πίεση η οποία είναι η πίεση των υγρών στο εσωτερικό του ματιού. Συμπληρωματικές Εξετάσεις Αν ενδείκνυνται, μπορεί να αναληφθούν πρόσθετες εξετάσεις περιλαμβανομένων των εξής: Τομογραφία οπτικής συνοχής (OCT): μια μη επεμβατική διαδικασία, που παράγει εικόνες υψηλής ευκρίνειας διατομών του αμφιβληστροειδούς, που επιτρέπουν να μετρηθεί το πάχος του. Αυτή η εξέταση μπορεί επίσης να δείξει μη φυσιολογική συσσώρευση υγρού μέσα και κάτω από τον αμφιβληστροειδή. 12\n15 Φλουοραγγειογράφημα: για τα άτομα που έχουν διαρροές αίματος από τα αγγεία ή οίδημα της ωχράς κηλίδας, ο οφθαλμίατρος μπορεί να εκτελέσει ένα φλουοραγγειογράφημα. Μια φθορίζουσα χρωστική ουσία εγχέεται σε μια φλέβα στο βραχίονα και εισέρχεται στα αγγεία του οφθαλμού. Αυτό προσδιορίζει τυχόν διαρροή των αγγείων στον αμφιβληστροειδή. Θεραπεία για την πρόωρη διαβητική αμφιβληστροειδοπάθεια Σε μια απόπειρα να επιβραδύνει, να σταματήσει ή μερικές φορές ακόμη και να αντιστρέψει την εξέλιξη της διαβητικής αμφιβληστροειδοπάθειας, θα πρέπει να καταβληθεί κάθε δυνατή προσπάθεια για να διορθωθούν οι τροποποιήσιμοι παράγοντες κινδύνου, όπως συζητήθηκε προηγουμένως. Τα περισσότερα άτομα με αμφιβληστροειδοπάθεια θα χρειαστούν τακτικές εξετάσεις για να ελέγχουν τη σοβαρότητα της ασθένειάς τους. Φαινοφιβράτη Συνήθως, κατά τη διάρκεια των αρχικών (μη παραγωγικών) σταδίων της διαβητικής αμφιβληστροειδοπάθειας, γίνεται προσεκτική παρακολούθηση της όρασης του ατόμου. Στο παρελθόν, μπορεί να μην γινόταν σύσταση για θεραπεία εκτός αν είχε επηρεαστεί η όραση. Το φάρμακο φαινοφιβράτη που χρησιμοποιείται συνήθως για τη θεραπεία ατόμων με υψηλά ή μη ισορροπημένα επίπεδα λιπιδίων στο αίμα, έχει αποδειχθεί πρόσφατα ότι μειώνει τον κίνδυνο επιδείνωσης της διαβητικής αμφιβληστροειδοπάθειας κατά περίπου 30%. Φαίνεται να έχει κάποιο όφελος ακόμη και για άτομα που έχουν φυσιολογικά επίπεδα λιπιδίων 3. Αν δεν παίρνετε ήδη αυτό το φάρμακο, και έχετε οποιοδήποτε βαθμό διαβητικής αμφιβληστροειδοπάθειας, θα πρέπει να συζητήσετε με τον οφθαλμίατρό σας εάν αυτή η θεραπεία είναι κατάλληλη για εσάς. Θεραπεία για πιο προχωρημένη και απειλητική για την όραση διαβητική αμφιβληστροειδοπάθεια Διατίθενται διάφορες θεραπευτικές επιλογές ανάλογα με το στάδιο και τη θέση που εντοπίζεται η ασθένεια. Διαβητικό οίδημα ωχράς κηλίδας (DME) Η θεραπεία για το DME έχει αλλάξει σημαντικά τα τελευταία χρόνια. Προηγουμένως, το λέιζερ εστίασης ή πλέγματος ήταν η προτιμότερη θεραπευτική προσέγγιση. Σήμερα, για τα περισσότερα άτομα με DME, η συνήθης θεραπεία είναι μια σειρά από ενέσεις στον οφθαλμό, με τη χρήση ενός φαρμάκου αντι-vegf ή σε μερικές περιπτώσεις (ειδικά σε άτομα που έχουν υποβληθεί σε επέμβαση καταρράκτη) μιας στεροειδούς ουσίας. Στα περισσότερα άτομα, αυτό μειώνει αποτελεσματικά το πρήξιμο, και για πολλούς, θα παρουσιαστεί κάποια βελτίωση στην όραση. Μερικά άτομα μπορεί επίσης να χρειάζονται επιπλέον λέιζερ εστίασης ή πλέγματος. 13\n16 Θεραπεία με ενέσεις: Η επιλογή του πιο κατάλληλου φαρμάκου θα πρέπει να συζητηθεί με τον οφθαλμίατρο. Τα ακόλουθα ισχύουν ανεξάρτητα από το είδος χρησιμοποιούμενου φαρμάκου: Ένα αναισθητικό χορηγείται πριν από την ένεση. Κατά τη διάρκεια αυτής της διαδικασίας ο ασθενής μπορεί να νιώσει πολύ λίγο ή και καθόλου πόνο. Είναι μια γρήγορη διαδικασία και συνήθως γίνεται στο ιατρείο του οφθαλμίατρου, αν και ορισμένοι ασθενείς μπορεί να υποβληθούν στην επέμβαση από οφθαλμίατρο σε μονάδα μονοήμερης διαμονής. Για εκείνους που υποβάλλονται σε θεραπεία με φάρμακο αντι-vegf, οι ενέσεις συνήθως χορηγούνται κάθε μήνα για λίγους μήνες, αλλά στην συνέχεια μπορεί να χορηγούνται λιγότερο συχνά όταν το οίδημα είναι πια υπό έλεγχο. Για μερικά άτομα ο οφθαλμίατρος μπορεί να αποφασίσει να σταματήσει τις ενέσεις μετά από μια περίοδο, ωστόσο κάποιοι άλλοι μπορεί να χρειαστεί να εξακολουθήσουν να κάνουν ενέσεις σε συνεχή βάση. Έστω και αν η όραση έχει σταθεροποιηθεί ή βελτιωθεί, η θεραπεία μπορεί να χρειαστεί ακόμη να συνεχιστεί. Αυτό εξαρτάται από την προσωπική ιατρική ανάγκη του κάθε ατόμου και τις συζητήσεις μεταξύ οφθαλμίατρου και ασθενή. Για εκείνους που υποβάλλονται σε θεραπεία με στεροειδή, ο οφθαλμίατρος θα συστήσει τη συχνότητα των ενέσεων. Το θεραπευτικό πρόγραμμα θα πρέπει πάντα να ακολουθείται, και παύει μόνο σύμφωνα με τις οδηγίες του οφθαλμίατρου. Τα ραντεβού με τον οφθαλμίατρο δεν πρέπει να αθετούνται, έστω και αν δεν φαίνεται να υπάρχει κάποιο πρόβλημα με την όραση. Ξαφνικές αλλαγές στην όραση θα πρέπει να αναφέρονται αμέσως στον οφθαλμίατρο, ανεξάρτητα από το αν γίνονται ενέσεις ή όχι. Μην περιμένετε μέχρι το επόμενο ραντεβού. Τυχόν δυσκολίες που παρουσιάζονται μετά από μια ένεση, όπως σημαντικός πόνος ή αλλαγές στην όραση, θα πρέπει να αναφέρονται αμέσως στον οφθαλμίατρο. Αν έχετε κάποιες άλλες ανησυχίες σχετικά με την αντιμετώπιση της θεραπείας, συζητήστε τις με τον οφθαλμίατρο. Αν οι ενέσεις χορηγούνται στο ιατρείο του γιατρού, είναι σημαντικό να εγγραφείτε για το Δίχτυ Ασφαλείας Μέντικερ (Medicare Safety Net) αφού μπορεί να ισχύει πρόσθετη επιστροφή των εξόδων μόλις επιτευχθεί ένα όριο κάθε χρόνο. Επικοινωνήστε με το Ίδρυμα για περισσότερες πληροφορίες σ αυτό το θέμα, αν είναι απαραίτητο. 14\n17 Παραγωγική διαβητική αμφιβληστροειδοπάθεια Η παραγωγική διαβητική αμφιβληστροειδοπάθεια που είναι δυνατόν να οδηγήσει στην τύφλωση απαιτεί θεραπεία με λέιζερ σε μια μεγάλη περιοχή του αμφιβληστροειδούς. Αυτό ονομάζεται PRP (φωτοπηξία παναμφιβληστροειδούς) ή λέιζερ σκέδασης. Ένας μεγάλος μεγάλος αριθμός κηλίδων λέιζερ κατευθύνονται στον περιφερικό αμφιβληστροειδή. Αυτό βοηθά να μειωθεί η ποσότητα του οξυγόνου που απαιτείται από τον αμφιβληστροειδή και συνεπώς μειώνει το ερέθισμα για σχηματισμό ανώμαλων, εύθραυστων, νέων αιμοφόρων αγγείων. Με επαρκή θεραπεία, τα αγγεία συρρικνώνονται πλήρως και συχνά μόνιμα. Επειδή χρειάζεται μεγάλος αριθμός κηλίδων λέιζερ είναι σχεδόν πάντοτε απαραίτητο να γίνονται περισσότερες από μια θεραπευτικές επισκέψεις. Παρά το γεγονός ότι χρησιμοποιούνται συνήθως αναισθητικές σταγόνες και ενδεχομένως αναισθητική ένεση, ο ασθενής μπορεί να αισθανθεί κάποια δυσφορία κατά την διάρκεια της θεραπείας με λέιζερ. Επειδή η όραση είναι συνήθως αρκετά θολή για αρκετές ώρες μετά, μπορεί να χρειαστεί ένα άλλο πρόσωπο για να σας μεταφέρει στο σπίτι. Μερικοί ασθενείς με παραγωγική ασθένεια μπορεί επίσης να λαμβάνουν ενέσεις με φάρμακο αντι-vegf (βλέπε την προηγούμενη παράγραφο). Αιμορραγία Υαλοειδούς Στην παραγωγική διαβητική αμφιβληστροειδοπάθεια (PDR), τα ανώμαλα νέα αιμοφόρα αγγεία τελικά σπάζουν και αιμορραγούν στο διαυγές πήκτωμα (υαλοειδές σώμα) που καταλαμβάνει την κεντρική κοιλότητα του οφθαλμού, με αποτέλεσμα τη μερική ή πλήρη παρεμπόδιση της όρασης. Συχνά το αίμα σιγά-σιγά θα καθαρίσει σε ορισμένους μήνες, αλλά επιπλέον αιμορραγίες εμφανίζονται συνήθως όταν το PDR σταδιακά χειροτερεύει. Αν αφεθεί χωρίς θεραπεία, ο ουλώδης ιστός που σχηματίζεται μπορεί να οδηγήσει σε πλήρη και μόνιμη απώλεια της συνολικής όρασης. Στα πρώιμα στάδια, πρέπει να γίνει εκτενής θεραπεία με λέιζερ (PRP). Σε ορισμένες σοβαρές περιπτώσεις PDR, η θεραπεία με λέιζερ δεν είναι σε θέση να διαπεράσει το αίμα στην υαλώδη κοιλότητα. Μια προηγμένη, λεπτή χειρουργική επέμβαση που ονομάζεται υαλοειδεκτομή μπορεί να είναι απαραίτητη. Κατά την επέμβαση, το υαλώδες πήγμα και το αίμα αφαιρούνται και η οποιαδήποτε έλξη προς τον αμφιβληστροειδή ανακουφίζεται. Επίσης κάποια θεραπεία με λέιζερ γίνεται συνήθως στο τέλος της διαδικασίας. Η επέμβαση γίνεται σε οφθαλμολογικό χειρουργείο με αναισθητικό, συνήθως στη βάση μονοήμερης παραμονής. 15\n18 Διαχείριση της απώλειας όρασης Χρειάζεται χρόνος για να προσαρμοστεί κανείς σε νέες συνθήκες και η απώλεια της όρασης δεν αποτελεί εξαίρεση. Οι άνθρωποι μπορεί να αισθάνονται διαφορετικά συναισθήματα, από την αποδοχή μέχρι τη δυσπιστία. Μερικοί άνθρωποι που βιώνουν την απώλεια όρασης για πρώτη φορά μπορεί να βρουν τις καθημερινές δραστηριότητες μια πρόκληση. Ωστόσο, με υποστήριξη και σωστές συμβουλές μπορούν να ξεπεράσουν αυτές τις προκλήσεις ώστε να διατηρήσουν την ποιότητα ζωής και την ανεξαρτησία τους. Το πρόγραμμα χαμηλής όρασης Για κάποιον που βιώνει απώλεια όρασης ο δρόμος μπροστά ξεκινά αφού πάρει τον έλεγχο της κατάστασης στα χέρια του. Είναι σημαντικό να έχει ένα σχέδιο προκειμένου να διατηρεί την ποιότητα ζωής και την ανεξαρτησία του. Ένα καλό πρόγραμμα θα περιλαμβάνει τα εξής: 16 p Αξιολόγηση: Μια αξιολόγηση χαμηλής όρασης θα αποκαλύψει τις καλύτερες στρατηγικές και επιλογές υποστήριξης για τις ιδιαίτερες ανάγκες του καθενός. p Καθοδήγηση, συμβουλές και υποστήριξη: Οι υπηρεσίες χαμηλής όρασης μπορούν να δώσουν λύσεις στη διαχείριση των καθημερινών καθηκόντων, όπως βοηθήματα και τεχνολογία, ώστε να διατηρηθεί η ποιότητα ζωής και η ανεξαρτησία. Ενημερωτικές εκδόσεις και βοηθητικά υλικά του Ιδρύματος Νόσου Ωχράς Κηλίδας Αυστραλίας Το Ίδρυμα Νόσου Ωχράς Κηλίδας Αυστραλίας έχει αναπτύξει μια ολοκληρωμένη σειρά από δημοσιεύσεις και άλλα μέσα για τη χαμηλή όραση. Τηλεφωνήστε στο Ίδρυμα για ένα δωρεάν πακέτο πληροφοριών ή εγγραφείτε για να λαμβάνετε ενημερωτικά δελτία και προσκλήσεις για παρακολούθηση εκπαιδευτικών σεμιναρίων και εκδηλώσεων. Χαμηλή Όραση - Οδηγός: Αυτό το βιβλιάριο περιέχει γενικές πληροφορίες σχετικά με τη χαμηλή όραση, την παροχή συμβουλών σε νεοδιαγνωσθέντες ασθενείς, στρατηγικές αντιμετώπισης, πληροφορίες σχετικά με την κινητικότητα, συμβουλές για τη διαχείριση της χαμηλής όρασης και πληροφορίες για την κατάθλιψη. Περιέχει επίσης έναν χρήσιμο κατάλογο των φορέων παροχής υπηρεσιών χαμηλής όρασης. Βοηθήματα Χαμηλής Όρασης και Τεχνολογία - Οδηγός: Αυτό το βιβλιάριο παρέχει πληροφορίες σχετικά με βοηθήματα και τεχνολογικές επιλογές για άτομα με χαμηλή όραση και εξηγεί πώς τα βοηθήματα αυτά μπορούν να βοηθήσουν να διατηρηθεί η ανεξαρτησία και να βελτιωθεί η ποιότητα ζωής. Οικογένεια, Φίλος και Φροντιστής - Οδηγός: Αυτό το βιβλιάριο περιέχει πληροφορίες σχετικά με την υποστήριξη και βοήθεια που διατίθενται για φροντιστές και αυτούς που έχουν ένα φίλο ή μέλος της οικογένειας με προβλήματα όρασης. Γλιστρήματα, Παραπατήματα και Πτώσεις - Οδηγός: Αυτό το βιβλιάριο είναι κυρίως γραμμένο για τα άτομα με χαμηλή όραση, καθώς και για την οικογένεια, τους φίλους και τους φροντιστές τους, έτσι ώστε να δημιουργηθεί ένα περιβάλλον που θα προστατεύει από πτώσεις.\n19 Για πληροφορίες, καθοδήγηση και υποστήριξη επικοινωνήστε με το: Macular Disease Foundation Australia P: W: E: Οργανισμοί για Διαβητικούς Πολιτεία Οργανισμός Τηλέφωνο Ιστότοπος ΟΛΑ Diabetes Australia NSW Diabetes NSW VIC Diabetes Australia VIC QLD Diabetes QLD SA Diabetes SA WA Diabetes WA TAS Diabetes TAS ACT Diabetes ACT NT Healthy Living NT Βιβλιογραφία: 1 Guidelines for the management of diabetic retinopathy, NHMRC, Keech A et al, Lancet 2007;370:1687 Αποποίηση: Οι πληροφορίες που περιέχονται σ αυτό το βιβλιάριο θεωρούνται από το Ίδρυμα Νόσου Ωχράς Κηλίδας Αυστραλίας ακριβείς κατά τη στιγμή της δημοσίευσής του. Αν και έχει ληφθεί κάθε μέριμνα κατά την προετοιμασία του, θα πρέπει να ζητείται πάντοτε ιατρική συμβουλή από γιατρό. Το Ίδρυμα Νόσου Ωχράς Κηλίδας Αυστραλίας δεν μπορεί να αναλάβει την ευθύνη για οποιοδήποτε λάθος ή παραλείψεις στην παρούσα έκδοση ή για ζημιές που μπορεί να προκύψουν από την προμήθεια, την απόδοση ή την χρήση του, και δεν παρέχει καμιά εγγύηση οποιουδήποτε είδους, είτε ρητή είτε σιωπηρή, όσον αφορά αυτό το δημοσίευμα. 17\n20 Greek Επικοινωνήστε με το Ίδρυμα Νόσου Ωχράς Κηλίδας Αυστραλίας Macular Disease Foundation Australia Suite 902, Level 9, 447 Kent Street Sydney NSW 2000 Ανοιχτή γραμμή: Φεβρουάριος 2015